Минглаб тошкентлик бир кун давомида светсиз қолди\nМутахассислар Ўзбекистонда электр билан таъминлаш тизими ҳаминқадар аҳволда эканини айтишади.\n8 мартга ўтар кечаси Тошкентнинг Қўйлиқ массивидаги бир нечта кварталда жойлашган уйлар электр қувватисиз қолди. Айтилишича, аҳоли пунктлари жойлашган массивларни электр қуввати билан таъминлайдиган станцияда рўй берган портлаш оқибатида аҳоли кечаси соат 3 дан кундузги соат 14 га қадар светсиз қолган. Бундан ташқари Тошкентнинг Учтепа туманидаги электр тақсимлаш станцияда рўй берган ҳалокат боис туман аҳолиси чоршанба куни электрсиз қолди.\nТошкентнинг Учтепа тумани ва Қўйлиқ массивидаги электр тақсимлаш станцияларида рўй берган авариялар оқибатида минглаб аҳоли бир кун давомида электр қувватисиз қолди.\nУчтепа туманида (собиқ Акмал Икромов тумани) 7 март куни кун давомида элект қуввати бўлмади. Бу ҳақда учтепаликлар Озодлик радиосига маълум қилди.\nМикрофонсиз гапиришга рози бўлмган суҳбатдошларимиздан бирининг айтишича, туманда жойлашган аҳоли пунктлари бир кун элект қувватисиз қолган.\n“Кеча, яъни чоршанба куни кун давомида Учтепада умуман электр қуввати бўлмади. Ҳатто йўлларда светофорлар ишламай қолди. Бугун эрталаб уйларнинг кўпчилигига свет бериш тикланди. Лекин баъзи маҳаллалар ҳали ҳам светсиз”, дейди учтепалик йигит.\nУнга кўра, Учтепага электр қуввати бошқа тумандаги электр линияларидан олинаётгани айтилмоқда.\nУчтепалик яна бир суҳбатдошимизнинг айтишича, аҳоли пунктларида свет 7 март куни эрталаб соат 10 ларда ўчиб қолган бўлса, электр етказиш 8 март куни кундузи 13 лар атрофида тикланган. Бу суҳбатдошимизнинг айтишича, у туман электр тақсимлаш станциясига борганида, у ерда ўзига ўхшаган свет йўқлигидан шикоят қилиб келган 10 га яқин фуқаро турган бўлган.\nКорхона ходимлари электр узилишига станцияда рўй берган авария сабаб бўлганини айтишди, дейди учтепалик суҳбатдошимиз.\n“Кеча 10 ларда ўчириб қўйишди, бугун соат бирлар атрофида свет ёнди. Мен подстанцияга борганимда, авария бўлди дейишди. Айтишларича авария оқибатида бир неча киши жароҳат олибди”, дейди суҳбатдошимиз.\n8 мартга ўтар кечаси соат 3 лар атрофида Тошкентнинг Қўйлиқ массивидаги бир неча кварталда жойлашган кўп қаватли уйларга хизмат қиладиган электр тақсимлаш станциясида ҳам портлаш рўй бергани айтилмоқда. Узметроном нашри тарқатган хабарда айтилишича, Қўйлиқнинг бирданига 7 та кварталидаги кўп қаватли турар жой уйларида электр қуввати узилган.\nХабарда шунингдек айтилишича, электр тақсимлаш станциясига яқинроқ жойлашган уйларда яшовчи фуқаролар ўтган тунда портлаш овозини эшитганларини айтган.\nОқибатда, дейилади хабарда, GM-Uzbekistan қўшма корхонасига қарашли мотор заводи ҳам электрсиз қолглан.\nБироқ Тошкент вилояти Зангиота туманида жойлашган янги мотор заводи ишчиларидан бири Озодлик билан хос суҳбатда корхонада электр қуввати узилганига оид хабарни мутлақ инкор қилди.\n“Бўлмаган гап. Бизнинг заводда ўзининг автоном электр тизими бор. Бундан ташқари фавқулодда ҳолларда корхонани электр билан узлуксиз таъминлаб турадиган махсус мослама ҳам бор”, деди GM Powertrain – Uzbekistan корхонаси ишчиси.\nҚўйлиқдаги вазиятга оид сўнгги хабарга кўра, аҳоли пунктларига электр қуввати узатиш 8 март куни соат 14 лар атрофида тикланган.\nУчтепа ва Қўйлиқдаги электр станцияларида кетма-кет рўй берган авариялар бир-бири билан боғлиқми йўқми ноаниқ қолмоқда.\nБироқ мутахассислар Ўзбекистондаги электр тақсимлаш станцияларидаги ускуналар ҳаддан ортиқ эскиргани боис нафақат вилоятлар, балки пойтахтни электр билан таъминлаш тизими ҳаминқадар аҳволда эканини айтишади.\nЎзбекистондаги энергетика соҳасини тадқиқот қилган, энергетик бўҳрон билан боғлиқ бир қатор мақолалар муаллифи Тошпўлат Йўлдошев "мен учун бу кутилмаган эмас, мен буни кутганман дейди.\nТошпўлат Йўлдошев билан суҳбатни қуйида тинглашингиз мумкин.


Расман! Достонбек Ҳамдамов «Анжи»га ўтди\n16.03.2018 10:29 4 1741\nФото: РФПЛнинг расмий сайти\nДостонбек Ҳамдамов 15 март куни «Анжи»нинг Россия чемпионатида иштирок этадиган қайдномасидан жой олган.\nТошкентнинг «Бунёдкор» клуби футболчиси Достонбек Ҳамдамов Маҳачқаланинг «Анжи» клубига ўтди. Бу ҳақда РФПЛнинг расмий сайтида маълумот жойлаштирилди.\n«Transfermarkt.de» сайтида унинг трансфер суммаси 1 миллион евро деб кўрсатилган.\nҲамдамов «Бунёдкор» сафида ўтган мавсумда 30 учрашув ўтказиб, 14 та гол уришга эришган.\nЭслатиб ўтамиз, «Бунёдкор» футболчиси Достон Ҳамдамов Махачқалъанинг «Анжи» клуби сафига бориб қўшилгани ҳақида хабарлар аввалроқ тарқалганди. Аммо воқеалар чигал ҳолатда эди.\nАввалига Ҳамдамов «Бунёдкор»дан сўроқсиз кетгани ҳақида ёзилди. Кейинчалик маълум бўлдики, Достон аслида «Анжи»га қочиб кетмаган, балки Махачқалъа клуби «Бунёдкор»нинг шартларига тўла рози бўлган ва футболчи трансферини харид қилишини билдирган.\nЛекин шундан бери ҳам орадан икки ҳафта ўтиб, вазият аниқ бўлмай келаётганди. Ниҳоят, трансфер амалга ошди. Тушунмовчиликлар якун топиб, Достонбек Ҳамдамовнинг келажагига ойдинлик киритилди.\nАнжи Достон Ҳамдамов\nСпорт 18/03, 08:37\n«Ўзбекча дерби»да Ҳамдамов дебют қилди, Галиулин 90 дақиқа ўйнади\nСпорт 11/01, 17:44\n«Анжи» ўзбекистонлик Вадим Афонин билан шартномани муддатидан олдин бекор қилди


Унда дастлаб «Ўзбекистонда коронавирус инфекцияси (COVID-19) тарқалишига қарши курашиш даврида Ўзбекистон Республикаси Олий Мажлиси Қонунчилик палатаси мажлисларини видеоконференцалоқа режимида ўтказиш бўйича вақтинчалик Регламентига ўзгартиш киритиш тўғрисида»ги Олий Мажлис Қонунчилик палатасининг қарори лойиҳаси кўриб чиқилди.\nУнга кўра, Қонунчилик палатасининг видеоконференцалоқа режимида ўтказиладиган мажлислари, агар мажлислар ишида палата депутатлари умумий сонининг камида ярми иштирок этса, ваколатли ҳисобланади. Бундай мажлисларда Ўзбекистон Республикасининг Конституциясини қабул қилиш, унга ўзгартишлар ва қўшимчалар киритишга йўл қўйилмаслиги белгиланмоқда.\nФракция аъзолари қуйи палата юқоридаги тартибда ишлашини тўлиқ қўллаб-қувватлади.\nТадбирда “Ўзбекистон Республикасининг Маъмурий жавобгарлик тўғрисидаги кодексга қўшимчалар киритиш ҳақида”ги қонун лойиҳаси ҳам кўриб чиқилди.\nМазкур лойиҳага кўра, кодексга янги, 1975-модда киритиляпти. Унга мувофиқ, экология ва атроф-муҳитни муҳофаза қилувчи органлар давлат инспекторининг текшириш ўтказишига, хўжалик юритувчи субъектларнинг ҳудудлари ва иншоотларини кўздан кечиришига йўл қўймаслик ёхуд давлат инспекторининг қонуний фаолиятига бошқача тарзда тўсқинлик қилиш, шунингдек, экология ва атроф муҳитни муҳофаза қилиш соҳасидаги қонун ҳужжатлари талаблари бузилишини бартараф этиш тўғрисидаги кўрсатмаларини бажармаслик, фуқароларга базавий ҳисоблаш миқдорининг бир бараваридан уч бараваригача, мансабдор шахсларга эса уч бараваридан беш бараваригача миқдорда жарима солишга сабаб бўлиши назарда тутилмоқда.\nФракция аъзоси Дилором Имомова жарималар турлари ва уларни қўлловчи ташкилотлар кўпайиши тўғри эмаслиги, бу келажакда жарималар адолатсиз қўлланилиши билан боғлиқ салбий ҳолатлар кўпайишига олиб келиши мумкинлиги, бундан аҳоли вакиллари норози бўлишини таъкидлади. Қонун лойиҳасига кескин қаршилигини билдирди.\nМасъул қўмита аъзолари бунга жавобан қонун лойиҳасида жарималар миқдори оширилмагани, амалдаги миқдорлар сақланиб қолаётганини айтди.\nФракция аъзолари қатъий позиция шакллантирилишини ҳисобга олиб, қонун лойиҳаси иккинчи ўқишга киритилишини маъқуллади.\nФракция йиғилиши давом этмоқда.


Истеъмолчилар ҳуқуқларини ҳимоя қилиш федерацияси: Автолизинглардан азият чекаётганларнинг мурожаатлари кескин ошиб кетди - Daryo\n14:33, 12.09.2019 27486\nИстеъмолчилар ҳуқуқларини ҳимоя қилиш федерацияси: Автолизинглардан азият чекаётганларнинг мурожаатлари кескин ошиб кетди\nСўнгги кунларда Ўзбекистон истеъмолчилар ҳуқуқларини ҳимоя қилиш федерациясига автолизинглардан, айниқса «Умид автолизинг» МЧЖдан азият чекаётганларнинг мурожаатлари ошган. Бу ҳақда федерация матбуот хизмати хабар бермоқда.\nАндижон вилоятида яшовчи М.Темиров Истеъмолчилар ҳуқуқларини ҳимоя қилиш федерациясига мурожаат қилиб, Фарғона шаҳридаги «Умид савдо файз инвест» МЧЖ билан 2018 йилда шартнома тузиб, Damas автомашинасини буюртма қилганини, бироқ буюртмаси унга етиб келмаганлигини маълум қилган. Шартномага биноан МЧЖ ҳисоб рақамига 31 250 000 сўм бошланғич тўлов амалга оширилган. Машинани оладиган фурсат келиб, ўтиб кетса ҳамки, автоуловдан дарак бўлмаган.\nФедерация томонидан тушунтиришлар олиб борилгандан сўнг «Умид савдо файз инвест» МЧЖ 40 кун ичида автомашина учун тўланган пулни қайтариб беришни ўз зиммасига олган, аммо пулларни вақтида қайтармаган. Федерация аралашувидан сўнг лизинг компанияси пулларни фуқарога қайтариб берган.\nФарғона вилояти Бағдод туманида яшовчи М.Ҳошимовнинг ўз аризасида баён қилинишича, «Умид савдо файз инвест» МЧЖ Фарғона ҳудудий бўлими билан тузилган 2018 йил 30 апрель кунги шартномага асосан, Nexia 3 автомашинаси буюртма қилинган. Истеъмолчи 36 025 000 сўм бошланғич тўловни амалга оширган бўлса-да, шартномада кўрсатилган муддатда автомашина етказиб берилмаган. Охир-оқибат автомашина етказиб берилмаганлиги учун шартномани бекор қилиб, тўлов қилинган сумма қайтарилишини сўраб МЧЖга ариза билан мурожаат қилган. Бироқ шартномада кўрсатилган тўловнинг қайтарилиш муддати ўтса ҳам тўланган маблағ қайтарилмади.\nФарғона шаҳар жамияти томонидан ўрганиш давомида «Умид савдо файз инвест» МЧЖ Фарғона ҳудудий филиали раҳбариятига тегишли тушунтиришлар берилди ва Nexia 3 учун тўланган сумма тўлиқ қайтариб берилди.\nОлот тумани «Денов» МФЙ истиқомат қилувчи Ўткир Азимов Бухоро шаҳридаги «Умид автолизинг» МЧЖга Nexia 3 автомашинаси учун шартнома асосида 38 миллион сўм пул тўлайди. Шартномада белгиланган муддат ўтиб кетса ҳам автомобилдан дарак бўлмайди. Шундан сўнг Ўткир Азимов шартномани бекор қилади, бироқ «Умид автолизинг» ташкилоти пулни қайтаришни пайсалга солади.\nХаридор 1091 ишонч телефонига қўнғироқ қилганидан сўнг Ўзбекистон истеъмолчилар ҳуқуқларини ҳимоя қилиш жамиятлари федерацияси мутахассислари вазиятни ўрганиб чиқиб, ҳар икки томонга «Истеъмолчилар ҳуқуқларини ҳимоя қилиш тўғрисида»ги қонун ҳақида тушунтириш берилди.\nНатижада Ўткир Азимов томонидан тўланган 38 миллион сўм пул маблағи тўлиқ қайтарилди. «Умид автолизинг» МЧЖ эса камчиликларни бартараф этиш бўйича қонун доирасида далолатнома тузилди.\nБухоролик Шоҳиддин Аҳмедов Бухоро шаҳридаги «Умид автолизинг» корхонасига Nexia 3 автомобили учун 2018 йил август ойида 34 750 000 сўм нақд пул тўлагани, аммо ҳозирга қадар автоуловни ололмаганидан федерацияга мурожаат қилган. Истеъмолчининг 34 750 000 сўм нақд пули олиб берилди ва унинг қонуний ҳуқуқлари тикланди.\nБухоро шаҳрида «Умид автолизинг»ни яна бир қурбони Вобкент туманилик И.Рамазонов Истеъмолчилар ҳуқуқларини ҳимоя қилиш жамиятига оғзаки мурожаат қилиб, 2018 йил 6 август куни «Умид савдо файз инвест» МЧЖдан Nexia 3 русумли автомашинаси харид қилиш учун шартнома тузгани ва шартномада кўрсатилган 34 750 000 сўмни тўлагани, аммо автомашинани ўз вақтида етказилмаганини маълум қилган. Мурожаат жамият ходимлари томонидан ўрганилиб, истеъмолчининг 34 750 000 сўм нақд пули қайтариб берилди.\nБухородан яна шундай мурожаат келган бўлиб, Ғиждувон туманида яшовчи Ризқиддин Саидов ҳам «Умид автолизинг» билан Cobalt автомашинаси учун шартнома тузиб, тўлов қилган. Аммо шартномада келтирилган вақтдан ойлар ўтиб кетса-да, машинадан дарак бўлмаган. Федерация мутасаддилари аралашуви билан истеъмолчига автомашина тез фурсатда етказиб берилди.\nИстеъмолчилар ҳуқуқларини ҳимоя қилиш жамияти Кегайли тумани бўлимига тумандаги Ақтуба овулида яшовчи фуқаро Қ.Юсупов мурожаат қилди. Истеъмолчи 2018 йил 12 июнь куни «Умидсавдо-файзинвест» МЧЖ билан лизинг асосида Nexia 3 сотиб олиш учун шартнома тузиб, 33 400 272 сўм, шундан 18 826 272 сўм ўтказгани, пул тўлаганига 250 кун бўлган бўлса-да, машинадан ҳам, пулдан ҳам дарак бўлмаган.\nҚарши шаҳар истеъмолчилар ҳуқуқларини ҳимоя қилиш жамиятига Косон туманида яшовчи фуқаро Ҳасан Самадов ариза билан мурожаат қилиб, Қарши шаҳрида жойлашган «Умид савдо файз инвест» МЧЖ хизматларидан норозилигини билдирган. Аризада баён қилинишича, фуқаро Ҳ.Самадов Nexia 3 машинасини узоқ муддатли лизинг асосида сотиб олиш учун «Умид савдо файз инвест» МЧЖ билан 2018 йил 6 февраль куни шартнома имзолаган. Шартнома шартларига кўра, у лизинг хизмати кўрсатувчига 34 710 000 сўм тўловни олдиндан амалга ошириши, хизмат кўрсатувчи эса 120 кун муддатда автомашинани етказиб бериши лозим эди. Бироқ Ҳ.Самадов томонидан тўловлар ўз муддатида амалга оширилган бўлса-да, лизинг хизмати кўрсатувчи ташкилот транспорт воситасини етказиб бермаган.\nФуқаронинг мурожаати тегишли тартибда ўрганилиб, «Умид савдо файз инвест» МЧЖ ва фуқаро ўртасида тузилган лизинг шартномаси истеъмолчининг ташаббусига кўра бир томонлама бекор қилинди ва автомашинани сотиб олиш учун тўланган пул истеъмолчи фойдасига ундириб берилди.\n«Бундай мурожаатларни қатор келтириш мумкин. Сурхондарё вилоятидан келиб тушган аризада Рашид Шералиев Lada Vesta автомашинаси учун 56 миллион 300 минг сўм тўлов қилганини, бироқ бугунга қадар машинаси унга етиб келмаганидан норози бўлган. Яна бир сурхондарёлик Гулнора Жавлиева иккита Damas автомашинаси учун 67 миллион сўм тўлов қилган. Бу истеъмолчи ҳам анча сарсон бўлиб юргандан сўнг, Федерация ходимларининг саъй-ҳаракати билан 33 миллион сўм маблағини қайтариб олган. Қолган 33,5 миллион сўмни ҳанузгача олишга қийналишмоқда», — дейилади истеъмолчилар ҳуқуқларини ҳимоя қилиш федерацияси хабарида.\nPS. «Дарё» интернет-нашрига ҳам Orient auto leasing компанияси билан шартнома тузиб, белгиланган муддат ўтиб кетса ҳам машинани ҳам, пулини ҳам ололмаган икки фуқародан мурожаат келиб тушди. «Дарё» нашри ҳозирда мутасадди идоралар билан ушбу компаниянинг фаолияти қанчалик қонунийлиги борасида ўрганиш ишларини олиб бормоқда. Агар фуқаролар орасида «Orient auto leasing» компанияси билан шартнома тузиб, компания томонидан шартнома шартлари бузилаётган, машина ўз вақтида етказиб берилмаётган ёки шартнома бекор қилингач, пуллар қайтарилмаётган бўлса ушбу фуқароларни «Дарё» билан боғланишларини сўраймиз. Мурожаат учун info@simple.uz почта манзилига хат ёзишингиз ёки 78 140 86 85 рақамига телефон қилишингиз мумкин.\n15:49, 21.09.2020 101627\n17:18, 10.10.2020 97051\n15:42, 21.09.2020 94212\n01:35, 01.11.2020 759\n00:22, 01.11.2020 1724\n23:58 Бугун 1556\n23:42 Бугун 4716\n11:22, 30.10.2020 143470\n23:50, 29.10.2020 122024\n07:08 Бугун 102040\n16:47, 30.10.2020 75462


Луис Энрике: «Ўйиндан олдин Месси, Суарес ва Неймарга қараб „Абракадабра“ дейман ва афсун ўз кучини кўрсата бошлайди»\n11:34 / 23.02.2016\nКаталониянинг «Барселона» клуби бош мураббийи Луис Энрике Европа чемпионлар лигасининг 1/8 финал доирасидаги «Арсенал»га қарши учрашуви олдидан ўз жамоаси ҳужум чизиғини дунёнинг энг кучли учлиги деб атади.\n«Ўйиндан олдин Месси, Суарес ва Неймарга уларни руҳини кўтариш учун нима дейман? «Абракадабра» дейман ва сеҳр-жоду ўз-ўзидан пайдо бўлади.\nЖамоамда доимий равишда яхши ҳужумчилар бўлишган. Мен бошқараётган «Барселона»да эса дунёнинг энг кучли ҳужум чизиғи тўп суради. Уларда майдонда ҳаракатланиш учун эркинлик бор, шунга қарамай улар зиммасига юклатилган вазифани яхши билишади, керакли пайтда прессинг қилиш кераклигиниям тушунишади. Қолганлар эса уларни қулай тўп узатмалари билан таъминлашга ҳаракат қилишади.\nБарча футболчиларнинг мақсади битта. Шунинг учун ҳам ҳаммаси оддий.\nМесси ўтган мавсумни юксак савияда ўтказди. Бу мавсумда ҳам у ўз даражасини сақлаб қолди ёки унданда яхшироқ ўйнамоқда. Шундай футболчилар бўладики, вақти-вақти билан ўзи учун майдонда янгиликларни кашф қилиб боради. Лео осонлик билан энг яхши яримҳимоячига айлана олиши мумкин, унинг марказий ҳужумчи сифатидаги статистика эса шунчаки ақлбовар қилмас даражада. У жамоа етакчиси ва энг муҳим футболчи», – дея Луис Энрикенинг сўзларидан иқтибос келтиради As нашри.


05:00 / 14.03.2017 1932 pdf Ўқиш режими + -\n23-ҳижрий, 644-милодий йил. Мадина. Расулуллоҳ соллаллоҳу алайҳи васалламнинг масжидлари. Мўминлар амири Умар ибн Хаттоб розияллоҳу анҳу бомдод намозини ўқиш учун уйларидан масжидга кириб келдилар. Намозга иқомат айтилди. Ҳазрати Умар олдинги сафга ўтар эканлар, сафларни бирма-бир тўғрилаб борар эдилар.\n“Аллоҳу акбар” деб намозга киришганлари заҳотиёқ Абу Луълуъа исмли бир бадбахт мажусий орқадаги сафдан чиқиб, у зотнинг баданларига икки томони тиғли пичоқ билан қайта-қайта санчди. Биринчи сафда турган саҳобалар бу даҳшатли манзарадан саросимага тушдилар. Сафнинг энг охирида турганлар эса, нима бўлганидан ҳали хабарлари йўқ эди. Ҳазрати Умар жим бўлиб қолганларини сезишгач, қироатни эслатиш мақсадида “Субҳаналлоҳ”, “Субҳаналлоҳ” деб бақиришди. Бироқ у зотдан ҳеч қандай жавоб бўлмади. Мана шу чоғда Умар розияллоҳу анҳу Абдураҳмон ибн Авф розияллоҳу анҳунинг қўлларидан тутиб, у кишини ўзларининг ўринларига имомликка тортдилар. Ул Ҳазратни эса уйларига кўтариб олиб кетишди. Буюк саҳобий ярадор ҳолда борар эканлар хушларидан кетиб қолдилар. Шу аҳволда то қуёш чиқишига бироз вақт қолгунича ётдилар. Саҳобалар у зотнинг атрофларида тўпланиб ўтиришарди. Улар Ҳазрати Умарни нимадир қилиб хушларига келтирмоқчи бўлишди. Ҳаммалари қандай қилиб ўзларига келтириш чорасини излашарди. Шунда бирдан барчалари Умар розияллоҳу анҳунинг қалблари доимо намозга боғлиқлигини эслашди. Ҳатто баъзи саҳобалар “Бу кишини ҳеч бир нарса намозчалик қўрқитолмайди” дейишди. Кейин барчалари: “Намоз, эй Мўминлар амири, намоз!” дея қичқиришди. Ҳазрат хушларига келдилар ва: “Намозим қолиб кетди” деб ўкиндилар. Ибн Аббос розияллоҳу анҳумодан: “Одамлар намоз ўқиб бўлишдими?” деб сўрадилар. Ибн Аббос: “Ҳа” дедилар. Шунда Умар розияллоҳу анҳу: “Намозни тарк қилган кишига исломда ҳеч қандай насиба йўқ” дедилар-да, сув келтиришга буюрдилар. Сув келгач, таҳорат олиб, намозларини ўқиб олдилар. Жароҳатларидан эса тинмай қон кетиб турарди.\nҲа, азизлар, саҳоби киромларнинг намоз борасидаги аҳволлари мана шундай эди. Вазият қандай бўлишидан қатъи назар, ҳатто ҳаёт билан видолашаётган чоғларида ҳам намозга эътиборсиз бўлишмаган.\nМуҳтарам ўқувчилар, биз ушбу мақолада салафи солиҳларнинг намоз ўқишга чоғланганларидаги аҳволларини ўзимизнинг намоз пайтидаги аҳволимиз билан солиштиришга ҳаракат қиламиз. Мақсадимиз буларни ўқигандан сўнг гуноҳкор банда тавба қилса, намозга бепарво қараётганлар намозни ҳаётининг ажралмас бир қисми деб билса, хато ва хушуъсиз намоз ўқиётганлар ҳам ўз хатоларини тузатиб, намоз пайтида дунёдан бутунлай узилиб, Роббилари билан ёлғиз қолишса...\nЭнди салафи солиҳларимизнинг намоз билан боғлиқ ҳолатларини бирма-бир келтириб ўтамиз. Зеро, улар намозни жамоат билан адо этишга ҳарис эдилар.\nУлар намозни бошиданоқ, “такбири таҳрима”сиданоқ имом билан бирга киришишга ҳарис эдилар.\nУлар намознинг арконларини, фарз, вожиб, суннат ва одобларини ўз ўрнига қўйишга жуда ҳам ҳарис эдилар.\nУлар намозларини хушуъ ва хузуъ билан адо этишга ўта ҳарис эдилар.\nҲадисдан келиб чиқиб айтадиган бўлсак, намоз мўминларнинг кўз қувончларидир. Зеро, Пайғамбар алайҳиссалом айтдилар: “Кўзимнинг қувончи намозда қилинди”. Шунинг учун ҳам Расулуллоҳ соллаллоҳу алайҳи васаллам Билол розияллоҳу анҳуга: “Намоз билан бизларни роҳатлантир, эй Билол” дер эдилар. Бизнинг бугунги кундаги ҳолатимизнинг тили эса, “Бизни тезроқ намоздан халос эт, эй имом” дейди.\nСалафи солиҳлар намозни жамоат билан ўқишга қанчалик жон куйдиришлари тарих саҳифаларига битиб қолдирилган.\n“Саҳиҳи Муслим”да Абдуллоҳ ибн Масъуд розияллоҳу анҳудан саҳобаларнинг жамоат намозига қанчалик эътибор беришлари жонли суратларда шундай нақл қилинади: “Биз намоздан фақатгина нифоқи очи-ойдин ошкор бўлган мунофиқгина кеч қолади деб ўйлар эдик”.\nТаналари соғ бўлса ҳам бомдод намозидан ухлаб қолувчилар эртага Аллоҳнинг ҳузурида қандай узрларни айтар эканлар-а?!\nРабиъ ибн Хусаймни масжидга олиб борилар эди. Чунки, у кишида фалаж касаллиги бор эди. Шунда ёнидагилар у кишига “Сизга рухсат берилган-ку, уйингизда ўқисангиз бўлмайдими?” дейишди. У зот: “Мен “Ҳаййа алас солаҳ” ни эшитаман. Қандай қилиб бўлса ҳам намоз учун масжидга боришга имкон топсангиз, боринглар. Ҳатто эмаклаб бўлса ҳам боринглар” деб жавоб бердилар.\nОмир ибн Абдуллоҳ ибн Зубайр жон талвасасида ётган чоғларида муаззиннинг овозини эшитдилар ва: “Мени қўлимдан тутиб масжидга олиб боринглар” дедилар. У кишига: “Ахир сиз касалсиз-ку?!” дейишганда, у зот: “Аллоҳнинг чорловчисини эшитдим, энди қандай қилиб унга жавоб бермайман?!” дедилар. Кейин у кишини қўлларидан тутиб, масжидга олиб боришди. Масжидда шом намозига имом билан бирга киришдиларда, бир ракат ўқиб, жон бердилар.\nСаъид ибн Абдулазиз раҳимаҳуллоҳ агар намозни жамоат билан бирга ўқий олмасалар, йиғлар эдилар.\nҲа, улар жамоат намозига улгура олмай қолишса, йиғлашар эди.\n“Саҳиҳи Муслим”да шундай ривоят келтирилган: “Бир қавм агар намозга кеч келишда бардавом бўлсалар, Аллоҳ ҳам уларни охирига суриб қўяди”. Ушбу ҳадиснинг шарҳида Имом Нававий шундай дейдилар: “Улар биринчи сафдан кеч қолаверганлари учун Аллоҳ таоло уларни Ўзининг раҳматидан ёки улкан фазлидан, мартабанинг юксалишидан, илмдан ва бошқа нарсалардан ортга суриб қўяди”.\nМуҳаддислардан бўлмиш Иброҳим ибн Маймун заргарлик билан шуғулланар эдилар. Болғаларини кўтарган пайтда азонни эшитиб қолсалар, ўша заҳоти болғани қўйиб, намозга чиқиб кетар эдилар.\nСаъид раҳимаҳуллоҳ айтадилар: “Ўттиз йилдан бери муаззиннинг азонини масжидда туриб эшитдим”.\nБир ҳадисда шундай дейилган: “Ким қирқ кун “такбири таҳрима”ни имом билан топиб жамоат билан намоз ўқиса, унга иккита омонлик ёзилади: дўзахдан омонлик ва мунофиқликдан омонлик”. Термизий ривояти.\nАъмашдан ривоят қилинишича, у кишининг ёшлари етмишга яқинлашиб қолган бўлса ҳам ҳеч “такбири таҳрима”дан ортда қолмаган эканлар.\nИброҳим Таймий айтадилар: “Агар “такбири таҳрима”га бепарволик қилаётган одамни кўрсанг, ундан қўлингни юв”. Яъни ундан узоқлаш.\nҲа, салафи солиҳларимизнинг намозга ҳарисликлари, эрта боришга уринишлари мана шундай эди. Бизчи? Биз ҳам намозга эрта бориш учун бир-биримиз билан мусобақа қиламизми? Биз имом билан бирга такбири таҳримани топишимиз у ёқда турсин, жамоат билан намоз ўқиб бўлингандан кейин масжидга кирамиз-да, апил-тапил намозимизни ўқиб оламиз. Бизнинг ушбу кеч қолишимизга айтадиган узрларимиз ўргимчакнинг уясидан ҳам заифроқ, бўшроқ маънодаги узрлардир.\nНамозни мукаммал тарзда, рукнларини ўз ўрнига қўйиб адо этишлари\nҚуръони каримда намозга буюрилган оятларга назар солсак, ҳамасида “намозни қоим қилиш” лафзи келтирилган. Намозга буюрилган оятларда бундан бошқа лафз ишлатилмаган.\nАллоҳ таоло Қуръони каримда мўминларнинг сифатлари тўғрисида шундай дейди: “Улар ғайбий хабарларга (пайғамбарим Муҳаммад келтирган хабарларга) имон келтирадиган, намозни баркамол ўқийдиган ва Биз ризқ қилиб берган нарсалардан (садақа ва) эҳсон қиладиганлардир” (Бақара, 3).\nБошқа бир оятда бундай дейилади: “Намозни баркамол ўқингиз, закот берингиз ва рукуъ қилувчилар (намозхонлар) билан бирга рукуъ қилингиз (намоз ўқингиз)!” (Бақара, 43).\nЯна бир оятда мана бундай дейилади: “...Намозни баркамол ўқинг, закот беринг...” (Бақара, 83).\nОятларда намозни қоим қилиш, яъни баркамол адо этиш айтиляпти. Бундан ҳадиси шарифларда намозни қандай ўқиш айтилган бўлса, мазҳабимизда намознинг мукаммал бўлиши учун қандай шартлар келтирилган бўлса, худди шундай қилиб ўқиш кераклиги тушунилади.\nҲузайфа розияллоҳу анҳу рукуъ ва саждани батамом қилмаган бир кишини кўриб:\n“Намоз ўқимадинг! Агар ўлсанг, Аллоҳ Муҳаммад соллаллоҳу алайҳи васалламни халқ қилган табиатидан бошқа табиатда ўласан!” дедилар”.\nҲузайфа ибн ал-Ямон розияллоҳу анҳу машҳур саҳобалардан, у киши Пайғамбаримиз соллаллоҳу алайҳи васалламдан бир нарсани эшитиб, билмасалар гапирмайдилар. У киши розияллоҳу анҳу рукуъ ва саждани тўлиқ қилмай, бошқа ривоятда айтилишича, худди қарға ерни чўқигандек қилиб, намоз ўқиган одамни кўриб, унга танбеҳ бердилар: Бу ўқиган намозинг намоз эмас. Агар доим шундоқ қилиб намоз ўқиб юрган бўлсанг ишинг чатоқ. Мободо ўладиган бўлсанг Муҳаммад соллаллоҳу алайҳи васалламнинг миллатларидан бошқа миллатда ўласан, дегандек гап қилдилар. Бу кофир ҳолинг¬да ўласан, маъносини бошқа лафзлар билан айтиш эди.\nУшбу ривоятни далил қилиб Имом Шофеъий, Имом Аҳмад ва ҳанафийлардан Имом Абу Юсуфлар рукуъ ва саждада хотиржам бўлиш фарздир, деганлар.\nИмом Абу Юсуф рукуъ ва саждадаги хотиржам туришнинг фарзлиги бир марта «Субҳана Роббиял азийм» ёки «Субҳана Робиял аъло»ни шошилмай айтгунча, деганлар.\nАфсуски, ҳаётимизда кўпчилигимиз, худди ушбу ривоятда рукуъ ва саждани яхши қилмай, шошилиб қарға ерни чўқигандек, қилиб намоз ўқиймиз. Демак у одатни ташлаб ҳар бир амални шошилмай, ўринлатиб қилиб намоз ўқишимиз керак. Илмли кишиларимиз Ҳузайфа ибн ал-Ямон розияллоҳу ан¬ҳуга ўхшаб иш юритиб, намозни чала ўқиётганларга танбеҳ бериб туришлари керак.\nҲа, азизлар намозларимизни гўзал тарзда адо этмоғимиз лозим. Намозни гўзал қилиб адо этиш эса фарз вожиб, суннат каби, одобларини ўрнига қўймоқдир.\nБир куни бир одам Набий алайҳиссаломнинг масжидларига кирдида, намоз ўқий бошлади. Намозини ўқиб бўлгач, Расулуллоҳ соллаллоҳу алайҳи васалламнинг олдиларига келиб, салом берди. У зот унинг саломига алик олгач, “Орқангга қайт ва намозингни бошқатдан ўқи. Чунки, сен намоз ўқимадинг” дедилар. Ҳалиги одам ортига қайтиб намозини бошқатдан ўқиди. Кейин келиб, яна салом берди. Пайғамбар алайҳиссалом унинг саломига аввалгидек жавоб қайтардиларда, яна “Орқангга қайтиб, бошқатдан намоз ўқи. Чунки, сен намоз ўқимадинг” дедилар. Бу ҳол учинчи марта такрорлангандан кейин бояги одам “Сизни ҳақ ила юборган Зотга қасамки, бундан чиройли ўқий олмайман. Менга ўргатинг” деди. Кейин Набий алайҳиссалом унга қандай намоз ўқиш кераклигини ўргатиб, намознинг барча рукнларини хотиржам адо этиши лозимлигини тушунтирдилар.\n“Бир куни Расулуллоҳ соллаллоҳу алайҳи васаллам намоз ўқиб бўлиб қайрилдилар ва:\n“Эй, фалончи намозингни яхшилаб ўқимайсанми?! Намозхон намоз ўқиганида қандоқ ўқиганига назар солмайдими?! Ахир ўзи учун ўқийди-ку?! Аллоҳга қасамки, албатта, мен худди олд томонимдан кўрганимдек, орт томонимдан ҳам кўрурман”, дедилар”. Муслим ривояти.\nМуҳтарам ўқувчи, одамларнинг ичидаги энг ёмон ўғри кимлигини биласизларми? Масжиддаги нарсаларни ўғирлайдиган кишими? Ёки фақирнинг ва етимнинг молини ўғирлайдиган кишими? Йўқ!\nНабий алайҳиссалом айтдилар: “Одамлар ўғирлайдиган нарсаларнинг энг ёмони намоздан ўғирлашидир”. Шунда саҳобалар: “Қандай қилиб намоздан ўғирлаш мумкин?” деб сўрашди. У зот: “Рукуъ ва саждасини тўлиқ қилмаслик билан” деб жавоб бердилар.\n“Намоз икки (ракат), икки (ракат)дир. ҳар икки ракатда ташаҳҳуд ўқийсан. Хушуъ қиласан, тазарруъ қиласан, мискинлик изҳор қиласан, Роббингга икки қўлинг кафтларини юзингга қилиб кўтариб, “Ё, Робб!” дейсан. Ким шундоқ қилмаса, намози чаладир”, дедилар”.\nУшбу ҳадиси шарифларни ўрганиб бўлганимиздан кейин ихлос, хушуъ-хузуъ, тазарруъ ва мискинлик ила намоз ўқиш қанчалик муҳим эканлигини тушуниб етдик.\nШундай экан, биз ҳам талаб даражасида хушуъ ва хузуъ ила намоз ўқишга, олий мақомга эришишга ҳаракат қилишимиз керак.\nАбу Бакр Сиддиқ розияллоҳу анҳу қачон намозга турсалар, ўзларини йиғидан тутиб туролмас эдилар.\nАли розияллоҳу анҳу намоз ўқиётганларида пешоналаридан ари чақиб олганини сезмаганлар. Шунингдек, у зот намозга таҳорат олаётиб татрашга тушардилар. “Сизга нима бўлди?” деб сўрашса, “Таклиф қилинганда осмонлар, ер ва тоғлар олмаган Аллоҳнинг омонатини адо этадиган пайт келди”, деб жавоб берар эканлар.\n“Абдуллоҳ ибн Зубайр розияллоҳу анҳу намоз ўқисалар, хушуъдан қотган таёққа ўхшаб қолар эдилар. Сажда қилганларида чумчуқлар у кишини девор деб ҳисоблаб устларига қўнар эди. Бир куни Каъбанинг ҳатийм тарафида намоз ўқиётганида тош тушиб кийимининг бир томонини узиб кетганда ҳам сезмаганлар”.\n“Муслим ибн Ясорни ҳеч намозда у ёқ бу ёққа қараганини кўрмадим. Бир куни у масжидда намоз ўқиётганида масжиднинг бир томони ағдарилиб бозордаги одамлар ҳаммаси қочиб кетган, аммо у сезмай намозини ўқийверган”.\nУрва ибн Зубайр розияллоҳу анҳунинг оёқларига қорасон касали тушди. Табиблар оёқни сонидан кесиб ташламаса, дард бутун танага тарқаб, ҳалокатга олиб келади, деган қарорга келишди. Урва ибн Зубайр розияллоҳу анҳу:\n“Ундоқ бўлса, кесиб ташланглар”, дедилар.\n“Бунинг учун сизга банж беришимиз керак”, дейишди.\n“Банж ҳаром, уни истеъмол қилмайман”, дедилар.\n“Ундоқ бўлса, оёқни сонингиздан кесиб ташлашнинг иложи йўқ”, дейишди.\n“Иложи бор. Сиз асбобларингизни тайёрланг. Мен намоз ўқийман. Бир маромга етиб, баданим титрай бошлаганда, билганингизни қилаверинг, ҳеч нарса бўлмайди”, дедилар.\nУ зот намоз ўқидилар. Баданлари титрай бошлади. Табиблар ўша даврнинг услуби ила қорасон тушган оёқни сонидан кесдилар. Сўнгра кесилган сонни қайнаб турган ёғга солиб, оқаётган қонни тўхтатганларида, Урва розияллоҳу анҳу намозни тугатиб ҳушларидан кетдилар”.\nҚосим ибн Муҳаммад айтадилар: “Ҳар куни эрталаб Оиша розияллоҳу анҳога салом берар эдим. Бир куни одатдагидек салом бериш учун унинг олдига келсам, зуҳо (чошгоҳ) намозини ўқиётган эканлар, намозда: “Мана, Аллоҳ бизга марҳамат кўрсатди ва бизларни самум (баданларни илма-тешик қилиб юборадиган шамол) азобидан сақлади” (Тур, 27), оятини ўқиб йиғлар эдилар. Ўша оятни такрорлайвердилар, чўзилиб кетди. Бу ҳол менга малол кела бошлади. У киши эса ҳамон ўша-ўша эдилар. Бозорга бориб, ишларимни битириб келмоқчи бўлдим. Хуллас, ҳожатларимни тугатиб келсам, у киши ҳали ҳам ўша оятни такрорлар, йиғлар ва дуо қилар эдилар”.\nАбдуллоҳ ибн Зубайр розияллоҳу анҳу ҳам хушуънинг кучидан намозда ёғочдек қотиб турардилар. У кишининг ибодатга ниҳоятда ҳарис бўлганларини тарих китобларида кўп ўқиганмиз. Муслим ибн Банноқ Маккий айтадилар: “Ибн Зубайр рукуъга борди, мен Бақара, Оли Имрон, Нисо, Моида сураларини ўқиб бўлдим, сўнг у бошини кўтарди”.\nҲабиб ибн Собит узоқ сажда қилганларидан одамлар уни ўлиб қолдими, деб ўйлашар экан.\nАнбас ибн Уқба саждада тахтадек қотиб қолганларидан, ҳатто чумчуқлар у кишининг устига қўниб-учиб юришаркан.\nБу зотлар намозда ҳаловат топганлари боис ундан ташқарига чиқишни ҳечам истамаганлар, фақат қарилик, куч-қувватнинг кетиши узоқ ибодат қилишларига бир озгина халал берган.\nАбу Исҳоқ Сабиъий айтадилар: “Намоз менга оғирлик қилди, заифлашиб қолдим, кучим кетди. Бугун намозга туриб, Бақара билан Оли Имроннигина ўқий олдим, холос”.\nИмом Абу Ҳанифа раҳимаҳуллоҳ кўп намоз ўқиганлари ва унда узоқ вақт турганлари боис, қозиқ деб ном олган эканлар.\nИмом Бухорий раҳимаҳуллоҳ бир куни намоз ўқиётганларида ўн етти жойларидан ари чақибди. Ибодатни адо этиб бўлгач, улуғ имом: “Қаранглар-чи, менга нима озор берди?” деган эканлар.\nАбдуллоҳ ибн Умар намоз ўқиётган бир йигитни кўриб қолдилар. У намозини ҳаддан ташқари жуда чўзиб ўқиётган эди. У зот: “Бу йигитни ким танийди?” деб сўрадилар. Бир киши: “Мен танийман” деди. Шунда Ибн Умар: “Агар уни таниганимда рукуъ ва саждани узайтиришга буюрардим. Чунки мен Расулуллоҳ соллаллоҳу алайҳи васалламнинг “Албатта, банда намозга турса, барча гуноҳлари билан бирга туради. Ўша гуноҳлари унинг бўйнига қўйиб қўйилади. Ҳар гал рукуъ-сажда қилганида ўша гуноҳлар бирма-бир тўкилади” деганларини эшитганман” дедилар.\nИбн Журайж шундай деганлар: “Мен Атодан 18 йил ажралмадим. У киши ёшлари катта бўлиб, заифлашиб қолганларидан кейин ҳам намозда тик турган ҳолда Бақара сурасидан 200 оят ўқир эдилар. Буни ўқиш асносида умуман қимирламас, заррача ҳаракат қилмас эдилар”.\nХолид ибн Амр айтадилар: “Мусъирни кўрдим. Қарасам, унинг пешонаси сажда қилаверганидан эчкининг тиззасига ўхшаб кетибди”.\nИбн Раҳб айтадилар: “Ҳарамда Саврийни кўрдим. Шом намози ўқиб бўлингандан кейин намоз ўқиди, сажда қилди. Хуфтонга азон айтилгунича бошини саждадан кўтармади”.\nИбн Зубайр намозга турсалар худди дарахт шохига ўхшаб эгилиб қолар эдилар.\nҲусайн ибн Али розияллоҳу анҳу намоз ўқиётганларида, у киши турган уйга ўт тушди. Шунда ташқаридагилар “Эй Расулуллоҳнинг набиралари, олов!” деб бақиришди. У зот бошларини кўтариб ҳам қўймадилар. Олов охири ўчди. У кишидан нега бундай қилганлари сўралганида “Мени охират олови сизлар айтган оловдан банд қилиб қўйди” деб жавоб бердилар.\nАли ибн Ҳусайн агар таҳорат қилсалар рангилари сарғаяр, агар намозга турсалар қўрқувдан қалтираб, даҳшатга тушар эдилар. У кишидан бунинг сабаби сўралганида, “Кимнинг ҳузурида туришимни, кимга зорланиб, илтижо қилишимни биласизларми?!” деб жавоб бердилар.\nМансур ибн Муътамирнинг қўшнисининг қизи отасидан сўради: “Отажон, Мансур амакининг томларида турадиган катта ёғоч қаерга кетиб қолди?” Шунда отаси: “Қизалоғим, ўша сен ёғоч деб айтаётган нарса, аслида, Мансур амакинг бўлади. Кечаси ўша ерда намоз ўқийди-да” деб жавоб берди.\nЯъқуб ибн Исҳоқ намоз ўқиётганда елкасидаги ридоси ўғирлаб кетилди. У киши буни сезмади. Яна жойига қайтариб олиб келинди. У Роббисининг ибодатига бутунлай ғарқ бўлгани учун буни ҳам сезмади.\nИсҳоқ ибн Иброҳим айтадилар: “Мен намозда Саъид ибн Абдулазизнинг кўз ёши бўйрага тушишини эшитар эдим”.\nНамоздаги хушуъ худди танадаги руҳ кабидир. Хушуъсиз намоз руҳсиз жасаддир.\n“Расулуллоҳ соллаллоҳу алайҳи васалламнинг намоз ўқиётганларини кўрдим. Кўксиларидаги йиғидан тегирмоннинг ёки қозоннинг овозига ўхшаш овоз чиқиб турар эди”. “Сунан” эгалари ривоят қилишган.\nНабий соллаллоҳу алайҳи васаллам биринчи намозхон бўлиб, намоз ўқишни бошқаларга таълим берганлар. Намоз нималигини ҳаммадан яхши англаб етганлар. У зот соллаллоҳу алайҳи васаллам қачон намоз ўқисалар, хушуъ ва хузуъини жойига қўйиб ўқиганлар.\nЮқоридаги ривоятдан кўриниб турибдики, Набий соллаллоҳу алайҳи васаллам қачон намоз ўқисалар, хавф олиб, йиғи тутар ва кўксиларидан тегирмон ёки қозоннинг қайнашига ўхшаш овоз эшитилиб турар экан.\nЭнди ўзимизни ўйлаб кўрайлик. Намоз ўқиганимизда бизни қандай хавф босади?! Кўксимиздан Аллоҳ таолодан қўрқинч йиғиси эшитиладими?! Ёхуд намозда аъзоларимиз барчаси ибодатга берилиб сукунатга тўлиб, қалбларимиз ўз Роббисига чамбарчас боғланиб турадими?..\nСалафларимизнинг намоздаги хушуълари қандай бўлганини кўрдик.\nБугунги кунги мусибатларимиз, эҳтимол, намозни қойиллатиб ўқимаётганимиздандир. Ўзимиз, оиламиз, жамиятимиз ва бутун инсониятга кўзланган хайр-баракага сабаб бўла олмаётганимиз ҳам, эҳтимол, шундандир?\nЎқиб ўрганган нарсаларимизга амал қилишга ўтайлик, ҳар бир намозга Аллоҳнинг қабулига кираётгандек тайёргарлик кўрайлик. Ҳар бир намозни Аллоҳ таоло билан муножот, деб билайлик. Ундаги рукуъни, хушуъини жойига келтириб ўқийлик. Натижа, Аллоҳ хоҳласа, кўп куттирмайди.\n12:00 / 10.07.2020 5835\n05:00 / 14.03.2017 4021\n3688 12:18 / 15.03.2017\n1945 12:17 / 15.03.2017\n2397 05:00 / 13.03.2017\n2718 05:00 / 14.03.2017\n59018 11:58 / 10.10.2018


Блогер ўз каналига реклама жойлаштириб, 60 нафар талабанинг контрактини тўлашга ёрдамлашди » Ўзбекистон янгиликлари – Zamin.uz\nБлогер ўз каналига реклама жойлаштириб, 60 нафар талабанинг контрактини тўлашга ёрдамлашди\n02 октябрь 2019, 10:30\nXushnudbek.uz канали раҳбари, ҳуқуқшунос Хушнудбек Худойбердиев 30 сентябргача давом этадиган талабалар учун махсус акция ташкил қилди. Унга кўра, тадбиркорлар илк маротаба @xushnudbek каналида реклама жойлаштириш имконига эга бўлишди. Реклама эвазига эса, эҳтиёжманд талабалардан бирининг контрактини тўлаб бериши талаб этилди.\nТадбиркорлар учун талабалар рўйхати махсус анкета орқали муштарийлардан сўровлар қабул қилинди. Ўртада шубҳа пайдо бўлмаслиги учун тадбиркорларни бевосита талабаларнинг ўзи билан боғлаб берилди.\nХушнудбекнинг таъкидлашича, чиққан рекламалар сони анча кам, тўланганлар кўп. "Айримлар рекламани рад этишиб, шунчаки эҳсон қилишди. Масалан, рўйхатдагиларнинг 80%ига битта компания тўлаб берди ва номи сир қолишини истади. Шунингдек, айрим рекламалар ҳали чиқмади, навбати билан эълон қилинади" дейди блогер.\nЯнгиликлар » Жамият » Блогер ўз каналига реклама жойлаштириб, 60 нафар талабанинг контрактини тўлашга ёрдамлашди\n22:13 Март ойидан ОТМ тўлов-контракт нархлари оширилади\n23:15 Нега сиртқи ва кечки таълим контракт тўлови бунча қиммат?


Франциялик қиз Райҳоннинг қўшиғини маромига етказиб ижро этди! (+Видео) - 15 Мая 2019 - www.SheJoT.CoM\nГлавная » 2019 » Май » 15 » Франциялик қиз Райҳоннинг қўшиғини маромига етказиб ижро этди! (+Видео)\nБу видеони томоша қилганингизда хаёлингиздан Францияда ҳам Райҳонни севишаркан-да, деган фикр ўтиши, шубҳасиз. Ростдан ҳам шундай экан. Француз қизи Райҳоннинг «Майли манда» қўшиғини гитарада ижро этганини кўриб, хайрон қолдик.


“Қонунга риоя қилиш тўғрисидаги битим”: Россиядаги мигрантларни қандай янгилик кутяпти - 29.06.2021, Sputnik Ўзбекистон\n“Қонунга риоя қилиш тўғрисидаги битим”: Россиядаги мигрантларни қандай янгилик кутяпти\nМеҳнат мигрантлари энди Россия қонунларини бузган тақдирда улар бу учун жавобгарлик борлигини билмаганликларини баҳона қила олишмайди. Бунга Россия... 29.06.2021, Sputnik Ўзбекистон\nТОШКЕНТ, 29 июн — Sputnik. Миграция соҳасидаги янги федерал қонун лойиҳасида янги банд пайдо бўлди – эндиликда чет эл фуқаролари Россияга киришда “қонунга риоя қилиш тўғрисидаги битим” деб аталувчи ҳужжатни имзолашади. Бу уларнинг мамлакатда бўлиш ва меҳнат фаолиятини амалга ошириш қоидалари билан танишиб чиққанликларини англатади.Миграция тўғрисидаги янги қонун лойиҳасида айтилишича, чет элликлар бу битимни имзолаётиб, улар қонунларга риоя қилмаслик оқибатлари борасида хабардор қилинганликлари ва мамлакатга зарар етказмасликка розилик беришларини тасдиқлашади. Шунингдек, мигрантлар зиммасига битим шартларини бузган тақдирда мамлакатдан эҳтимолий чиқариб юборилиши билан боғлиқ харажатларни тўлаш мажбурияти юкланади.Буздинг ва билардинг? Уйингга равона бўл!Россия мигрантлар федерацияси президенти Вадим Коженов бу кишига у бирор бир нарсани билмаганини айтишга имкон бермайдиган яхши восита деб ҳисоблайди. Аммо мигрантлар уларга имзолаш учун тутқазилган битимни диққат билан ўқиб чиқишларига шубҳа билдирди.“Ҳойнаҳой уни ҳеч ким диққат билан ўқиб чиқмайди. Бу сизнинг шахсий маълумотларингизга ишлов бериш тўғрисидаги ҳужжатдай гап – сиз уни қарамасдан имзоласангиз керак. Лекин ҳуқуқни муҳофаза қилувчи орган ходимларининг ишлаши жуда осонлашади – қонунни буздинг, зарар етказдинг, демак била туриб қилгансан – сени чиқариб юбориш кутмоқда”, - дея тушунтиради Коженов.Унинг сўзларига кўра, Россия қонунларини бузмайдиганлар учун “қонунга риоя қилиш тўғрисидаги битим”нинг на фойдаси бор, на зарари. Бу айнан қонунбузарлар устидан назорат ўрнатиш воситаси. Коженов “битим”дан ташқари янги қонунда яна кўплаб жиддий ўзгаришлар борлигини айтади, аммо уларни ҳозирча расман муҳокама қилишмаяпти. Айрим тафсилотлар, ёки аниқ бир чоралар эълон қилиняпти, холос. Мунозара кузда бошланади, дейди эксперт.Миграция тўғрисидаги янги қонундан ҳаммага наф бор“Аксиома” компаниялар гуруҳи таҳлилчиси, меҳнат миграцияси эксперти Дмитрий Исповедников янги қонунчиликда пайдо бўладиган бу ғояга ижобий қарайди.Унинг сўзларига кўра, бу Россияга кираётларни мамлакат қонунчилиги билан таништириш, уларни қонунлардан бохабар қилиш мақсадида илгари сурилганини таъкидлайди. Аммо эксперт ким ва қандай қилиб мигрантларни хабардор қилиши, бу жараён қандай ташкил этилишини ҳозирча тушунмаётганлигини айтди.“Қонунга риоя қилиш тўғрисидаги битим”дан ташқари қонунда бир қатор тузатишлар кўзда тутилмоқда. Бу патент, РВП, ВНЖ ва Россия фуқаролиги учун имтиҳонларни ўтказишга ҳам тааллуқли. Қолаверса, Россия ҳудудида бўлишни соддалаштириш ҳам белгиланади. Яшаш жойидан рўйхатдан ўтиш ва чиқариб юбориш: икки оғриқли масалаМосква ҳукумати ҳузуридаги Миллатлар ишлари бўйича кенгашининг миграция комиссияси раиси Юрий Московский “битим” расмиятчилик жиҳатдан кишиларни кўпроқ Россия қонунчилигига риоя қилишга ундашини айтади. “Бу нуқтаи назардан – бу “битимни” имзолаётганлар учун руҳий таъсир”.Чунки шундоқ ҳам Россия қонунчилигида ҳаммаси белгилаб қўйилган: чиқариб юбориш, Россияга киришни тақиқлаш, жиноий жавобгарлик. “Бироқ “битим” Россияда қонунийликни яратишдаги яна бир кичик ғишт”, - дея қўшимча қилади Московский.У бугунги кунда амал қилаётган меҳнат мигрантларини назорат қилиш тизимидаги муаммоларга эътибор қаратади. Улар орасида – яшаш жойидан рўйхатдан ўтиш ва ўша ерда истиқомат қилиш. Ҳаммага маълумки, “айрим фуқаролар яхшилик учун ёки бир мунча тўлов учун уйида ўнлаб мигрантларни рўйхатдан ўтказади”. Сўз ўрнида, бу кўплаб мигрантларнинг патент олмаслиги, ноқонуний ишлаши ва Россия ғазнасига солиқ тўламаслигининг сабабларидан биридир.Юрий Московский янги қонунда бу қоидалар ўзгаришига умид қилади, назорат рўйхатдан ўтган жой бўйича эмас (кўпинча сохта), балки телефон, электрон почта ёки ФМС сайтидаги шахсий кабинет орқали амалга оширилади.Икки муаммо – иккита ҳар қандай қоидабузарлик учун мамлакатдан чиқариб юбориш. Бу ҳам кўчани белгиланмаган жойдан кесиб ўтиш бўлиш мумкин. Бунда ҳатто у ерда машина бўлмагани ва мигрант йўл-транспорт ҳодисасига сабабчи бўлмагани инобатга олинмайди. Аввал бошдан барча экспертлар ва ҳатто орган ходимлари бу жазо чораси ҳаддан зиёд эканини айтишганди. Жазо содир қилинган ҳаракатга мос келмоғи зарур, бироқ бу банд ҳозиргача ишлаяпти. Россиядан 3,5 миллионгача киши аллақачон чиқариб юборилган”, - дейди эксперт.Юрий Московский бу меъёр янги қонунда бекор қилинишига умид билдирмоқда ва бу чорани бекор қилиш тўғрисидаги баҳс сўнгги икки-уч йил ичида мунтазам кўтарилаётганини таъкидлайди. Эксперт мана шу икки бандни “қонунга риоя қилиш тўғрисидаги битим”даги энг муҳим жиҳатлари деб ҳисоблайди.\n© Sputnik / Максим Блинов / Фотобанкка ўтишСотрудники полиции и пассажир\nМеҳнат мигрантлари энди Россия қонунларини бузган тақдирда улар бу учун жавобгарлик борлигини билмаганликларини баҳона қила олишмайди. Бунга Россия экспертларининг ишончи комил. Чунки улар мамлакатга киришда “қонунга риоя қилиш тўғрисидаги битим”га имзо чекишади.\nТОШКЕНТ, 29 июн — Sputnik. Миграция соҳасидаги янги федерал қонун лойиҳасида янги банд пайдо бўлди – эндиликда чет эл фуқаролари Россияга киришда “қонунга риоя қилиш тўғрисидаги битим” деб аталувчи ҳужжатни имзолашади. Бу уларнинг мамлакатда бўлиш ва меҳнат фаолиятини амалга ошириш қоидалари билан танишиб чиққанликларини англатади.\nМиграция тўғрисидаги янги қонун лойиҳасида айтилишича, чет элликлар бу битимни имзолаётиб, улар қонунларга риоя қилмаслик оқибатлари борасида хабардор қилинганликлари ва мамлакатга зарар етказмасликка розилик беришларини тасдиқлашади. Шунингдек, мигрантлар зиммасига битим шартларини бузган тақдирда мамлакатдан эҳтимолий чиқариб юборилиши билан боғлиқ харажатларни тўлаш мажбурияти юкланади.\nБуздинг ва билардинг? Уйингга равона бўл!\nРоссия мигрантлар федерацияси президенти Вадим Коженов бу кишига у бирор бир нарсани билмаганини айтишга имкон бермайдиган яхши восита деб ҳисоблайди. Аммо мигрантлар уларга имзолаш учун тутқазилган битимни диққат билан ўқиб чиқишларига шубҳа билдирди.\n“Ҳойнаҳой уни ҳеч ким диққат билан ўқиб чиқмайди. Бу сизнинг шахсий маълумотларингизга ишлов бериш тўғрисидаги ҳужжатдай гап – сиз уни қарамасдан имзоласангиз керак. Лекин ҳуқуқни муҳофаза қилувчи орган ходимларининг ишлаши жуда осонлашади – қонунни буздинг, зарар етказдинг, демак била туриб қилгансан – сени чиқариб юбориш кутмоқда”, - дея тушунтиради Коженов.\nУнинг сўзларига кўра, Россия қонунларини бузмайдиганлар учун “қонунга риоя қилиш тўғрисидаги битим”нинг на фойдаси бор, на зарари. Бу айнан қонунбузарлар устидан назорат ўрнатиш воситаси.\nКоженов “битим”дан ташқари янги қонунда яна кўплаб жиддий ўзгаришлар борлигини айтади, аммо уларни ҳозирча расман муҳокама қилишмаяпти. Айрим тафсилотлар, ёки аниқ бир чоралар эълон қилиняпти, холос. Мунозара кузда бошланади, дейди эксперт.\nМиграция тўғрисидаги янги қонундан ҳаммага наф бор\n“Аксиома” компаниялар гуруҳи таҳлилчиси, меҳнат миграцияси эксперти Дмитрий Исповедников янги қонунчиликда пайдо бўладиган бу ғояга ижобий қарайди.\nУнинг сўзларига кўра, бу Россияга кираётларни мамлакат қонунчилиги билан таништириш, уларни қонунлардан бохабар қилиш мақсадида илгари сурилганини таъкидлайди. Аммо эксперт ким ва қандай қилиб мигрантларни хабардор қилиши, бу жараён қандай ташкил этилишини ҳозирча тушунмаётганлигини айтди.\n“Қонунга риоя қилиш тўғрисидаги битим”дан ташқари қонунда бир қатор тузатишлар кўзда тутилмоқда. Бу патент, РВП, ВНЖ ва Россия фуқаролиги учун имтиҳонларни ўтказишга ҳам тааллуқли. Қолаверса, Россия ҳудудида бўлишни соддалаштириш ҳам белгиланади.\nЯшаш жойидан рўйхатдан ўтиш ва чиқариб юбориш: икки оғриқли масала\nМосква ҳукумати ҳузуридаги Миллатлар ишлари бўйича кенгашининг миграция комиссияси раиси Юрий Московский “битим” расмиятчилик жиҳатдан кишиларни кўпроқ Россия қонунчилигига риоя қилишга ундашини айтади.\n“Бу нуқтаи назардан – бу “битимни” имзолаётганлар учун руҳий таъсир”.\nЧунки шундоқ ҳам Россия қонунчилигида ҳаммаси белгилаб қўйилган: чиқариб юбориш, Россияга киришни тақиқлаш, жиноий жавобгарлик. “Бироқ “битим” Россияда қонунийликни яратишдаги яна бир кичик ғишт”, - дея қўшимча қилади Московский.\nУ бугунги кунда амал қилаётган меҳнат мигрантларини назорат қилиш тизимидаги муаммоларга эътибор қаратади. Улар орасида – яшаш жойидан рўйхатдан ўтиш ва ўша ерда истиқомат қилиш. Ҳаммага маълумки, “айрим фуқаролар яхшилик учун ёки бир мунча тўлов учун уйида ўнлаб мигрантларни рўйхатдан ўтказади”. Сўз ўрнида, бу кўплаб мигрантларнинг патент олмаслиги, ноқонуний ишлаши ва Россия ғазнасига солиқ тўламаслигининг сабабларидан биридир.\nРоссияда қонунга риоя қиладиган мигрантларни чиқариб юборишдан ҳимоя қилишмоқчи\n1 Апрел, 13:04\nЮрий Московский янги қонунда бу қоидалар ўзгаришига умид қилади, назорат рўйхатдан ўтган жой бўйича эмас (кўпинча сохта), балки телефон, электрон почта ёки ФМС сайтидаги шахсий кабинет орқали амалга оширилади.\nИкки муаммо – иккита ҳар қандай қоидабузарлик учун мамлакатдан чиқариб юбориш. Бу ҳам кўчани белгиланмаган жойдан кесиб ўтиш бўлиш мумкин. Бунда ҳатто у ерда машина бўлмагани ва мигрант йўл-транспорт ҳодисасига сабабчи бўлмагани инобатга олинмайди. Аввал бошдан барча экспертлар ва ҳатто орган ходимлари бу жазо чораси ҳаддан зиёд эканини айтишганди. Жазо содир қилинган ҳаракатга мос келмоғи зарур, бироқ бу банд ҳозиргача ишлаяпти. Россиядан 3,5 миллионгача киши аллақачон чиқариб юборилган”, - дейди эксперт.\nЮрий Московский бу меъёр янги қонунда бекор қилинишига умид билдирмоқда ва бу чорани бекор қилиш тўғрисидаги баҳс сўнгги икки-уч йил ичида мунтазам кўтарилаётганини таъкидлайди.\nЭксперт мана шу икки бандни “қонунга риоя қилиш тўғрисидаги битим”даги энг муҳим жиҳатлари деб ҳисоблайди.


Валюта бозорида кескин тебранишларнинг олдини олиш учун захирамиз етарли - Шавкат Мирзиёев - Review.uz\nПрезидент жаҳондаги нобарқарор вазиятда Ўзбекистон иқтисодиётини қўллаб-қувватлаш ва ташқи хатарларни юмшатиш бўйича топшириқлар берди. Жумладан, айрим озиқ-овқат маҳсулотлари импортига акциз солиғи ва божхона божлари қайта кўриб чиқилади, тадбиркорларга 10 трлн сўм «револьвер» кредитлар берилади.\nШу боис, бу омиллар Президент раҳбарлигида мунтазам таҳлил қилиниб, зарур чоралар кўриб борилмоқда. Бу ўз натижасини бериб, ички бозорда мўътадиллик таъминланмоқда.\nХусусан, гўшт, сут, картошка, тухум, гуруч нархининг ошишига йўл қўйилмади. Чет эл корхоналари Тошкент товар-хомашё биржасида озиқ-овқат маҳсулотларини сотиши учун қўшимча шароит яратилди. Валюта бозори ва айирбошлаш курси барқарорлашди.\nКириб келаётган Рамазон ойида нархни арзонлаштириш катта савоб экани, бунинг учун озиқ-овқат ишлаб чиқарувчи тадбиркорларга амалий ёрдам кўрсатиш зарурлиги таъкидланди. Шу мақсадда озиқ-овқат маҳсулотлари импорти учун аввал берилган имтиёзли маблағларни қайтариш муддати йил якунига қадар узайтирилди.\n– Ҳозир дунёда мураккаб давр давом этаяпти, ҳар куни янги синовлар билан тўқнаш келаяпмиз. Лекин, эртага нима бўлади, деб кутиб ўтириш ярамайди. Муаммоларни тезкор аниқлаб, ҳал қилиш ва янги имкониятларни излаб топишимиз керак, – дея таъкидлади Шавкат Мирзиёев.\nТашқи хавф-хатарлар таъсирини камайтириш мақсадида тадбиркорларни қўшимча қўллаб-қувватлаш чоралари белгиланди.\nЖумладан, банклар томонидан тадбиркорларга хомашё сотиб олиш ва айланма маблағлар учун қўшимча 10 триллион сўм “револьвер” кредитлар ажратилади. Давлат дастурлари доирасида мева-сабзавотчилик, оилавий тадбиркорлик, ипотека ва таълим кредитлари ҳажми ҳам, имтиёзли ставкалари ҳам сақлаб қолинади.\n– Қанчалик оғир бўлмасин, ажратиладиган маблағларни камайтирмаймиз ва юкини оширмаймиз, – деди Президент.\nШунингдек, солиқ маъмурчилигидаги янги механизмлар бўйича йил якунигача жарима қўлламаслик, божхона имтиёзларини қўллаш даврини узайтириш бўйича кўрсатмалар берилди.\nЙиғилишда Тошкент инвестиция форуми якунларига ҳам тўхталиб ўтилди.\nМазкур анжуманда қарийб 8 миллиард долларлик шартномалар ва келишувларига эришилган. Кўплаб хорижий тадбиркорлар юртимизда ўз бизнесини бошлаш ёки ривожлантириш истагини билдирган.\nБу келишув ва ташаббуслар тўла амалга ошиши учун инвесторларга барча шароит яратилиши қайд этилди. Иқтисодиёт тармоқлари раҳбарларига хорижий компаниялар билан келишиб, уларнинг ишлаб чиқариш занжирига қўшилиш вазифаси қўйилди. Навоий, Самарқанд, Тошкент, Бухоро ва Сурхондарё вилоятларида қўшни мамлакатлар бозорига маҳсулот етказиб берувчи улгуржи савдо ҳудудлари ташкил этиш зарурлиги таъкидланди.\nҲудуд ва тармоқларда харажатларни қисқартириш, таъмирлаш, автомобиль, мебель ва офис анжомлари харид қилишни тўхтатиб туриш бўйича қатъий кўрсатмалар берилди.\nХалқаро молия бозоридаги ҳозирги нобарқарор вазиятда четдан маблағ жалб қилиш қийин бўлади. Бундай шароитда энг тўғри йўл – бор ресурслардан оқилона ва самарали фойдаланиш.\nМасалан, бугунги кунда қиймати 9 миллиард доллар бўлган 105 та лойиҳа доирасида жалб этилган маблағлар ишлатилмай турибди ёки чўзилаяпти.\nШу боис, Бош вазир ўринбосарига тармоқ раҳбарлари ва вилоят ҳокимлари билан бирга, ҳар бир лойиҳани чуқур ўрганиб, ижросини жадаллаштириш, самарасиз ва истиқболсиз лойиҳаларни тугатиш бўйича кўрсатма берилди.\nЙиғилишда аҳоли бандлиги масаласига алоҳида эътибор қаратилди.\n– Бу масалага фақат иқтисодий кўрсаткич сифатида эмас, балки “халқимизнинг ижтимоий ҳимояси” нуқтаи назаридан қараш керак, – деди Шавкат Мирзиёев.\nЯнги иш ўринлари ташкил этиш кўрсаткичлари вилоят ва туманлар кесимида таҳлил қилиниб, камчиликлар кўрсатиб ўтилди.\nБугунги кунда 67 та фаолият тури ўзини ўзи банд қилиш шаклига ўтказилган. Бундай касблар яна 20 тага кўпайтирилиши, бу орқали қўшимча 150 минг аҳоли бандлигини таъминлаш мумкинлиги айтилди.\nҲукуматга эҳтиёжманд аҳолини ижтимоий қўллаб-қувватлаш кўламини янада кенгайтириш бўйича топшириқ берилди.


Биринчи босқич талабалари учун таништирув дарслари бўлиб ўтмоқда – Kamoliddin Behzod nomidagi Milliy rassomlik va dizayn instituti\nБиринчи босқич талабалари учун таништирув дарслари бўлиб ўтмоқда\nOktabr 14, 2020 Oktabr 14, 2020 Mrdi_Matbuot_Kotibi\nТалабалик даврида инсон ўзи танлаган соҳанинг сир асрорларини ўрганади ҳамда ҳар томонлама шаклланади. Шунингдек, бу давр ўзининг қувноқлиги, турли саргушатларга бой эканлиги билан ҳам инсонлар хотирасида бир умрга муҳрланиб қолади. Бекорга “талабалик олтин даврим” ибораси ишлатилмайди.\nЮртимиздаги барча олий таълим муассасаларида бўлгани каби Камолиддин Беҳзод номидаги Миллий рассомлик ва дизайн институти Дизайн факультетида 2020/2021 ўқув йилида ана шундай олтин давр остонасига қадам қўйган биринчи босқич талабалари учун таништирув дарслари бўлиб ўтмоқда.\n– Бугун юртимизда барча соҳаларда бўлгани каби таълим ҳамда санъат ва маданият соҳаларида ҳам улкан ўзгаришлар амалга оширилмоқда. Таълим оламан, келажакда юртимиз ривожига ўз ҳиссамни қўшаман деган ёш авлод учун барча имкониятлар яратилмоқда. – деди ушбу дарсларда бевосита талабалар билан мулоқот қилган институт ректори Нодирбек Сайфуллаев. – Шунинг баробарида тасвирий ва амалий санъат ривожи учун улкан имкониятлар эшиклари очилди. Муҳтарам Президентимиз Шавкат Миромонович Мирзиёевнинг жорий йил 21 апрель куни эълон қилинган «Тасвирий ва амалий санъат соҳаси самарадорлигини янада оширишга доир чора-тадбирлар тўғрисида»ги Қарорлари соҳада янги тарихий даврни бошлаб берди. Ўз ўрнида институт жамоасининг ҳам сиз азиз талабаларимиздан умидлари катта. Келажакда ўз касбингизни пухта эгаллаб, буюк мусаввир бобомиз Камолиддин Беҳзодга муносиб издош бўлишларингизга тилакдошман.\nТаништирув дарслари Тошкент шаҳри ва Тошкент вилоятида истиқомат қилувчи талабалар учун институтнинг ўзида, бошқа ҳудудларда истиқомат қилувчи талабалар учун онлайн тарзда ташкил этилмоқда.\nТалабаларга институт тарихи, бугунги кунда амалга оширилаётган ишлар ҳамда таълим жараёнлари ҳақида батафсил маълумот берилиб, барча саволларига атрофлича жавоблар берилмоқда.\nАмалий санъат факультетида таништирув дарслари бўлиб ўтди.\nКамолиддин Беҳзод номидаги Миллий рассомлик ва дизайн институтида жорий йилнинг 20 октябрь куни соат 14.00 да 17.00.08 – “Санъат назарияси ва тарихи” (санъатшунослик фанлари) ихтисослиги бўйича мутахассислик фанидан малакавий имтиҳон ўтказилади.\nУРШИД ЗИЁХОНОВ билан ижодий учрашув ташкил этилди.\nDekabr 4, 2021 Dekabr 7, 2021 mrdi_site_administrator\n10 декабр куни Ўзбекистон Республикаси Давлат Мадҳиясининг қабул қилинганлигига 27 йил тўлди


ЎзА - Қовун сайлида табаррук замин саховати намоён бўлди\n02.08.2018 17:01 Чоп этиш версияси\nҚовун сайлида табаррук замин саховати намоён бўлди\nҚадим Бухоронинг Абу Али ибн Сино номидаги фавворалар хиёбонига туташ ҳудудда Ватанимиз мустақиллигининг 27 йиллигига бағишлаб анъанавий қовун сайли фестивали бўлиб ўтди.\n“Бухоронинг табаррук замини саховати” шиори остида ташкил этилган сайил вилоят полизчилик имкониятларининг ўзига хос намойиши ва тақдимотига айланди.\nМамлакатимизда қишлоқ хўжалигида амалга оширилаётган ислоҳотлар самарасида соҳанинг барча тармоқлари каби полизчилик ҳам барқарор ривожланмоқда. Бунга қовун экини жойлаштирилаётган майдонлар кенгайиб, ҳудуд иқлимига мос навлар сони тикланаётгани яққол далилдир.\nБухоро азалдан ўзининг тилими тилни ёрар, таъми асалдан-да тотли қовунлари билан машҳур. Заҳириддин Муҳаммад Бобур ўзининг “Бобурнома” асарида “Мовароуннаҳрда Бухоро қовунича кўп ва хўб қовун бўлмас. Агарчи Фарғона вилоятидин Ахсининг бир навъ қовуниким, “Миртемурий” дерлар, мунинг қовунидин чучукроқ ва нозукроқ бўлур, вале Бухорода ҳар жинс қовундин кўп бўлур ва яхши бўлур”, дея таърифлагани бежиз эмас. Афсуски, яқин ўтмишда – пахта яккаҳокимлиги даврида полизчиликка эътибор сусайди. Бу муаммо мустақиллик йилларида барҳам топди. Шу вақт мобайнида Бухорода ҳам неча ўнлаб қовун навлари тикланди. Бунда анъанавий қовун сайли фестивали ҳам муҳим рағбатлантирувчи омил бўлмоқда.\nБу галги тадбирда вилоятдаги 224 фермер хўжалиги томонидан 1 минг 890 тонна қовун-тарвуз кўргазма савдога қўйилди. Харидорларга таклиф этилган қовун навлари ҳам талайгина – "Амири", "Бекзоди", "Оқ уруғ", "Бўрикалла", "Гулоби"нинг бир неча тури.\nПавильонлардаги нафақат полиз, балки мева маҳсулотлари хилма- хиллиги, мўллиги ва айни пайтда сифатию нархи арзонлиги билан эътиборни тортади.\n– Фестивалда ҳақиқий деҳқон сахийлигини ҳис этасиз, – дейди харидор Анвар Рўзиев. – Нарх маҳсулот қўлдан-қўлга ўтиб келадиган бозордагига нисбатан икки баробар арзон. Дастурхонимизни тўкин қиладиган сахий деҳқонларимизга раҳмат.\nСайилда хорижлик сайёҳлар ҳам иштирок этди.\n– Бухорога келадиган меҳмонни, аввало, шаҳардаги жаҳонга машҳур кўҳна меъморий обидалар қизиқтиради, – дейди россиялик сайёҳ Ильвира Василенко. – Мени эртакдаги гўзал шарқ тимсолига айланган тарихий маскан жуда ҳам мафтун этди. Умуман, бу воҳанинг ҳайратли жиҳатлари кўп экан. Масалан, бу заминда атрофингда сени танимаса-да, кўп йиллик қадрдонлардек илтифот кўрсатадиган кишилар борлигини ҳис қилиб турасан. Сайилда иштирок этиб, Бухоро ноз-неъматларга ҳам бойлигига яна бир бор амин бўлдим.\nСайил якунида фаол иштирокчилар муносиб тақдирланди.\nТадбирда мўл полиз маҳсулотлари билан қатнашган, янги қовун навларини яратиш борасидаги изланишлари учун Жондор туманидаги “Элмурод Дўстмурод Шаҳриёр” фермер хўжалиги раҳбари Дўстмурод Боймуродов, Пешку туманидаги “Баҳор баракаси” фермер хўжалиги раҳбари Шерали Умаров биринчи ўринга муносиб кўрилиб, юк мотоцикллари билан тақдирланди.\n– Ота-боболармиз касбини замонавий деҳқончилик илмига амал қилиб давом эттираяпман, – дейди Дўстмурод Боймуродов. – Вилоятда биринчи бўлиб қовун экишга ихтисослашган фермер хўжалиги ташкил этганмиз. Дастлаб, 2 гектарга полиз эккан бўлсам, ҳозир 7 гектар ерим бор. Ҳар йили тўрт-беш нав алмашлаб экиб, юқори ҳосил олаяпман. Ушбу сайилнинг доимий иштирокчисиман. Бу гал сайилга 8 тоннадан зиёд қовун-тарвуз олиб келдим.\nПавильонларни фестивалга мос кўркам дизайн асосида безатган Бухоро шаҳри, Олот ва Когон туманлари қимматбаҳо совғалар билан мукофотланди.\nФестивалда асал савдоси ҳам ташкил этилди. Унда бухоролик асаларичилар 3 тоннадан зиёд шифобахш маҳсулотлари билан қатнашди.\nТадбир давомида фольклор жамоаларининг чиқишлари иштирокчиларга хуш кайфият бағишлади.


Дунёдаги энг ёш миллиардерлар кимлар? » Ўзбекистон янгиликлари – Zamin.uz\n07 декабрь 2019, 23:33\nМаблағи: 1.4 миллиард доллар\n1996 йилда туғилган Александра Андресен дунёдаги энг ёш миллиардер бўлиб, у норвегиялик Жоҳан Ҳ. Андресеннинг қизи. У Ферд номли Норвегия сармоявий компаниясининг бошлиғи, Шимолий фонд биржасининг фаол инвесторларидан бири ва бир қанча хусусий сармояларга эга.\nКатарина Андресен дунёнинг иккинчи энг ёш миллиардеридир, чунки унинг синглиси Александра ундан кичикроқ эди. Андресен, шунингдек, Ферд эгалик ҳуқуқининг 42,2 фоиз улушини мерос қилиб олди.\n3. Густав Магнар Уитзой\nМаблағи: 3 миллиард доллар\nГустав Магнар Уитзой дунёдаги йирик лосось (балиқ) ишлаб чиқарувчилардан бири бўлган SalMar ASA нинг деярли ярмига эгалик қилади. SalMar Норвегияда лосось фермер хўжалигини саноатлаштиришга бошчилик қилди. Унга ушбу улуш 2013 йилда отаси Густав Магнар томонидан берилган бўлиб, у компанияни 1991 йилда ташкил қилган.\n4. Эван Шпигел\nМаблағи: 2.2 миллиард доллар\nЭван Шпигел Снапчатнинг дўстлари ўртасида вақтинчалик фотосуратларни узатувчи фото-хабарлар хизмати билан шуғулланадиган Снап Инc. компаниясининг асосчиларидан бири ва бош директоридир.\n5. Лудвиг Тёдор Браун\nМаблағи: 1 миллиард доллар\nЛудвиг Тёдор Браун тиббиёт асбоблари компаниясининг 10 фоизига эгалик қилади. Браун Melsungen AG нинг бошлиғи бўлиб, у доривор ўсимликларни сотадиган кичик дорихона сифатида 1839 йилда ташкил этилган ва ҳозирда тиббиёт воситаларининг асосий фирмаси ҳисобланади. Унинг отаси 1977 йилда компаниянинг тизмаларини ўз қўлига олди.\nТеглар: миллиардер ёш маблағ\nЯнгиликлар » Дунё » Дунёдаги энг ёш миллиардерлар кимлар?\n21:23 Forbes дунёдаги энг ёш миллиардерларни маълум қилди\n16:30 Алишер Усмонов миллиардерлар рейтингида юқорилади\n20:17 2017 йилда миллиардерлар 437 нафарга кўпайди


Тошкентда иситиш мавсуми қачондан тугатилиши маълум қилинди - Darakchi\nТошкентда иситиш мавсуми қачондан тугатилиши маълум қилинди\nЖАМИЯТ 05.04.2021, 16:26\nТеглар: Тошкент, иситиш мавсуми\nТошкентда 2020-2021 йилги иситиш мавсуми жорий йилнинг 7 апрелидан тугатилади. Бу ҳақда Тошкент шаҳар ҳокимининг тегишли қарорида белгиланди.\n“Тошкент шаҳридаги марказлашган иссиқлик таъминотидан фойдаланувчи истеъмолчиларни иссиқлик билан таъминлаш, иситиш мавсуми 2021 йил 7 апрель соат 10:00 да якунлансин”, дейилади қарорда.\nҚарорга мувофиқ 7 апрелдан пойтахтда марказлашган иссиқлик таъминотидан фойдаланувчилар учун иситиш мавсуми якунланиб, навбатдаги, 2021-2022 йилги куз-қиш мавсумига тайёргарлик кўриш ишлари бегиланган тартибда бошланади.\nСайловолди жараёнида қонун бузилиш ҳолатлари кузатилмади — Қозимжон Комилов\n"Оилавий" овоз беришдан воз кечолмадик — Бахром Қўчқоров\nҚарийб 65 фоиз сайловчи овоз бериб бўлди. Жараёнда Фарғона вилояти етакчи...


Украина инқирози: Россия манфаатларига ҳужум қилинса жавоб қайтаради - BBC O'zbek\nУкраина инқирози: Россия манфаатларига ҳужум қилинса жавоб қайтаради\nРоссия Ташқи Ишлар вазири Сергей Лавровнинг айтишича, Украинадаги манфаатларига тажовуз қилинса, ҳимоя қилиш амалларига қўл урилади.\nЖаноб Лавровнинг бу изҳороти 2008 йилги Гуржистон уруши давридаги вазиятга таққосланмоқда.\nRussia Today телеканали билан суҳбатда Сергей Лавров шунингдек, АҚШни Украинадаги "ўйинни" бошқаришда айблади.\nАйни вақтда Россия Ташқи Ишлар вазирлиги томонидан ичқарилган баёнотда Украина шарқидан ҳарбийларни олиб чиқишга даъват янграган.\nАввалроқ Украина ҳукумати мамлакат шарқида россияпараст кучлар томонидан босиб олинган қатор шаҳарлар устидан назоратни қайтариб олиш мақсадида террорга қарши амалиётлар қайта бошлангани ҳақида маълум қилганди.\nКиев ва Ғарб Украина шарқидаги россияпараст кучларни Москва бошқараётганлигини таъкидлаб келмоқдалар. Бу даъволарни Россия рад этиб келмоқда.\nОхирги ҳафталарда россияпараст гуруҳлар Донецк ва Луганск минтақаларидаги қатор шаҳарларда маъмурий биноларни эгаллаб олганлар.\nҲудди шундай амаллар ҳозирда Россия таркибига киритилган Қримда ҳам амалга оширилганди.\nRussia Today билан суҳбатда жаноб Лавровнинг айтишича, АҚШ вице-президенти Жо Байден сафари мобайнида Киев томонидан мамлакат шарқидаги амалиётларнинг қайта бошланиши кўп нарсадан далолат беради.\n"Агарда Жанубий Осетияда бўлгани каби бизнинг қонунуий манфаатлармиз ёки русларнинг манфаатларига тўғридан-тўғри ҳужум қилинса халқаро қонунларга мос равишда тўлиқ ҳолда жавоб қатйришдан бошқа йўлини мен кўрмаяпман", - деб айтди жаноб Лавров.\n2008 йили август ойида Гуржистон бўлгинчи Жанубий Осетияни россияпараст жангарилардан қайтариб олиш учун қўшин юборган вақти Россия уруш бошлаганди.\nОхирги ҳафталарда Россия Украинанинг шарқий чегараларига яқин ҳудудларда ҳарбий ҳозирлигини ошириб келмоқда.


Ўзбекистонда судья бўлиш ёши оширилди - 12.09.2019, Sputnik Ўзбекистон\nЎзбекистонда судья ва халқ маслаҳатчилари ёши 30 ёшдан 35 ёшгача оширилди. 12.09.2019, Sputnik Ўзбекистон\nЎзбекистонда судья ва халқ маслаҳатчилари ёши 30 ёшдан 35 ёшгача оширилди.\nТОШКЕНТ, 12 сен - Sputnik. Бундан буён Ўзбекистонда энг ёш судьялар 35 ёшдан юқори бўлади. Бу ҳақида Шавкат Мирзиёев томонидан имзоланган янги қонуний ҳужжатлар сабаб бўлди.\nХусусан Ўзбекистонда 1993 йилда вабул қилинган “Судлар тўғрисида”ги қонунига бир қатор ўзгаришлар киритилди.\nХусусан, энди судья бўлиш учун номзодлар ёши 35 ёшдан юқори (олдин 30 ёш эди) бўлиши, олий юридик маълумотга ва 5 йиллик меҳнат стажига эга бўлган фуқаро бўлиши керак, дейилган қонунда.\nШунингдек, судьялик лавозимларига биринчи марта тайинланадиган номзодлар Судьялар олий мактабида мажбурий тартибда ўқиши шарт. Ўқиш даврида улар асосий иш жойи бўйича ўртача ойлик иш ҳақи сақланмаган ҳолда меҳнат мажбуриятларини бажаришдан озод этилади, бироқ ўқишнинг бутун даврида иш жойи (лавозими) сақланади.\nУндан ташқари, янги қонун билан Халқ маслаҳатчиларининг ҳам энг кам ёши 30 ёшдан 35 ёшгача оширилди.


ИнтерФУТБОЛ :: Марта энди Клозедан «ҳам устун»\nМарта энди Клозедан «ҳам устун»\nБразилия аёллар терма жамоаси етакчиси Марта жаҳон чемпионатида гол уриш бўйича германиялик Мирослав Клозега тегишли рекордни янгилади. 33 ёшли ҳужумчи ЖЧдаги 17-голини пенальтидан урди. У шу тариқа эркаклар|аёллар футболининг мутлақ рекордчисига айланди.\nХуллас, футбол тарихида ҳеч ким на аёллар ва на эркаклар мундиалида бу қадар кўп гол муаллифига айланмаган.\nБарчаси 2003 йилнинг сентябрида бошланган... Бразилияликлар Франция майдонларида ташкиллаштирилган жаҳон чемпионати гуруҳ босқичида барқарорлик кўрсатолмадилар. Улар аввалига Ямайка термасини 3:0 ҳисобида мағлубиятга учратишдию, кейин кутилмаганда, авс-тралияликларга ютқазиб қўйишди - 2:3. Шу тариқа 3-турдан ўрин олган Италия термасига қарши баҳс «ҳаёт-мамот» жанги мақомини олди.\nБинобарин, Бразилия аёллар жамоаси агар итальянларга ҳам ютқазганида ортга қайтарди, дуранг натижа қайд этганида эса, бошқа гуруҳдаги ўйинлар натижасига қарашга мажбур бўларди. Якунда барчасини ягона гол ҳал қилди. Унинг муаллифи - афсонавий Марта. ЖЧнинг янги рекордчиси Австралия термаси билан ўйиндаги каби яна пенальтидан унумли фойдаланди. Лекин бу Мартанинг кўрсаткичига соя сололмайди, албатта.\nДиққат қилинг, ушбу қаҳрамон аёл нақ 5та ЖЧ (!)да рақиблар дарвозасини нишонга олган. У ЖЧдаги дебют голини 2003 йилнинг 21 сентябрида нишонлаганди. Қаранг, ўшанда Мартанинг ҳозирги жамоадошларидан айримлари энди бошланғич мактабда таҳсил ола бошлагандилар. ЖЧ-2019 иштирокчиларидан бири - аргентиналик Далиле Ипполито эса атиги 1 ёшда эди...\nКлозе ва Пеледан «устун». Билимдон мухлислар яхши билишади, бирор эркак футболчи 5та мундиалда гол урган эмас. 4тадан ЖЧда гол қувончини туйганлар эса атиги 3 нафар - Мирослав Клозе (2002, 2006, 2010, 2014), Пеле ҳамда Уве Зеелер (1958, 1962, 1966, 1970). Бори шу! Тўғри, аёллар орасида бундай «узоқ умр кўрувчи» голеадорлар кўпроқ.\nХусусан, германиялик Биргит Принц (1995, 1999, 2003, 2007) ва Беттина Вигманн (1991, 1995, 1999, 2003), америкалик Эбби Уомбах (2003, 2007, 2011, 2015), Майа Хэмм (1991, 1995, 1999, 2003) ҳамда Кристин Лилли (1995, 1999, 2003, 2007) ва хитойлик Сун Вэн (1991, 1995, 2003). Бунга қадар 2003, 2007, 2011 ва 2015 йиллардаги мундиалда гол урган канадалик Кристин Синклэйр эса Францияда Марта кўрсаткичини такрорлади.\nҚолаверса, бразилияликлар чемпионатдан чиқиб кетишди, Канада термаси эса иштирокини давом эттирмоқда (канадаликлар кеча 1|8 финал доирасида швецияликларга қарши майдонга тушишди). Лекин Бразилия аёллар футболи афсонаси ЖЧдаги голлари сони бўйича анча олдинда. У Италия термасига қарши баҳсдаги голи билан бетакрор Мирослав Клозедан ўзиб кетди. Шунингдек, Пеле ҳам Мартадан орқада!\nНавбатда Формига рекорди. Асосийси, Марта 17та гол билан чекланиб қолмоқчи эмас. Жорий чемпионатни қўя турайлик, у 2023 йил тақвимига киритилган кейинги мундиалда ҳам иштирок этмоқчи. Нега уриниб кўрмаслиги керак? Ахир бразилиялик яна бир футболчи - 41 ёшли ярим ҳимоячи Формига Францияда ўзининг еттинчи (!) мундиалини нишонлади.\nМарта эса бу аёл олдида ўзини ёш қизчадек ҳис қилади. Энг ачинарли томони, Марта футболда не-не совринларни қўлга киритдию, ҳамон ЖЧ кубогини ютгани йўқ. У 2007 йили олий мақсадига жуда яқин келганди, бироқ бразилияликлар финалда немисларга бас келолмаганлар - 0:2. Шу-шу Пеленинг аёл ватандошлари йирик турнирлар ярим финалидан нарига ўта олишмаяпти. Улар айнан Бразилияда ташкиллаштирилган Олимпиада-2016 ҳал қилувчи ўйини йўлланмасини қўлга киритишлари мумкин эди, аммо швециялик аёлларга қарши кечган баҳснинг пенальтилар сериясида омадлари чопмади.\nХуллас, Марта учун нуфузли турнирнинг олтин медали армон бўлиб қолмоқда. Ваҳоланки, у аёллар футболидаги «Олтин тўп»га 6 марта (!) лойиқ кўрилган. Эътибор қаратинг, ҳаттоки, Лионель Месси ва Криштиану Роналдудан ҳам кўп! Мартани охирги бора 2018 йил якунларига кўра, жаҳоннинг энг яхши аёл футболчиси сифатида эътироф этишганди.\nМартанинг ЖЧдаги барча голлари\nЙил Босқич Рақиб - ҳисоб Голлар сони\n2003 Гуруҳ Ж.Корея - 3:0 1\n2003 Гуруҳ Норвегия - 4:1 1\n2003 1|4 финал Швеция - 1:2 1\n2007 Гуруҳ Янги Зеландия - 5:0 2\n2007 Гуруҳ Хитой - 4:0 2\n2007 1|4 финал Австралия - 3:2 1\n2007 1|2 финал АҚШ - 4:0 2\n2011 Гуруҳ Норвегия - 3:0 2\n2011 1|4 финал АҚШ - 2:2 (пен. - 3:5) 2\n2015 Гуруҳ Ж.Корея - 2:0 1\n2019 Гуруҳ Австралия - 2:3 1\n2019 Гуруҳ Италия - 1:0 1


26 ноябрь тонгининг энг муҳим ва қизиқарли воқеалари\n09:09 / 26.11.2016 8949\n25 ноябрь туни ва 26 ноябрь тонгида содир бўлган энг муҳим ва қизиқарли хабарларнинг энг саралари Kun.uz дайжестида.\nНорвегия Олий суди Сноуден апелляциясини рад этди\nНорвегия Олий суди мамлакатга келиш ҳуқуқи учун уринаётган АҚШ махсус хизмати собиқ ходими Эдвард Сноуденнинг апелляциясини рад этди.\nУкраинанинг собиқ президенти Виктор Янукович Донбассдаги ихтилоф вақтида Украинага россиялик "кўнгилли ёлланма жангчилар" жанг қилгани учун келганларини маълум қилди.\nХитой "ҳаво-ҳаво" синфидаги гипертовушли ракетани отиш синовларини ўтказди. Бу ракеталар 482 км узоқликдаги нишонларни йўқ қила олади.\nДубайда жонли гуллардан энг катта йўловчи самолёти нусхаси яратилди\nБААнинг Emirates авиакомпанияси Дубайдаги "Мўъжизалар боғи" ходимлари билан бирга жонли гуллардан дунёдаги энг катта йўловчи самолёти Airbus A380’нинг нусхасини яратди.\nФранциялик "ўргимчак одам" яна бир осмонўпар бинони забт этди\nҲеч қандай махсус мосламаларсиз баланд биноларни забт этиши туфайли "ўргимчак одам" деб ном олган таниқли франциялик алпинист Ален Робер Испаниянинг Барселонасидаги Агбар осмонўпар биносини забт этди.\nРоссия президенти Владимир Путин америкалик актёр Стивен Сигалга Россия паспортини ўз қўллари билан топширди.\nИнтернет тармоқларидан тез ўчиб кетишга имкон берувчи янги сервис йўлга қўйилди\nШвециялик дастурчилар Вилле Дальбо ва Линус Уннебек интернетдаги аккаунтларни ўчиришга ёрдам берувчи сервисни ишлаб чиқди.\n«Манчестер Сити» бош мураббийи Хосеп Гвардиола Лионель Мессининг «Манчестер Сити»га ўтиши мумкинлиги ҳақидаги хабарларга изоҳ бериб ўтди.\nВидео: «Краснодар» Одил Аҳмедовни табриклади\n«Краснодар» клуби ўзбекистонлик легионерини туғилган куни билан табриклаб қуйидаги видеороликни тақдим этди.


Бу саҳифада ИнстаФорекс компанияси ва мижоз ўртасидаги муносабатларни тартибга солувчи муҳим ҳужжатлар тақдим этилган. Сизга бўлимда жойлаштирилган барча ҳужжатлар билан ниҳоятда диққат билан танишиб чиқишни тавсия этамиз. Ҳужжатларда тақдим этилган ахборот туфайли Сиз ишлашнинг асосий тамойилларини, шунингдек ҳам брокернинг, ҳам мижознинг ҳуқуқлари ва мажбуриятларини тушуниб олишингиз мумкин.\nАгар Сизда у ёки бу шартномадаги у ёки бу бандларнинг талқин этилиши масаласида бирор саволлар пайдо бўлса, у ҳолда Сиз ИнстаФорекс компаниясининг қўллаб-қувватлаш хизмати билан боғланишингиз мумкин.\nСиз саҳифада тақдим этилган барча ҳужжатларни pdf форматида юклаб олишингиз мумкин\nОммавий оферта шартномаси\nҲужжат ИнстаФорекс компанияси билан ҳақиқий савдо ҳисоб-варағини очиш бўйича битим тузиш учун ўз ичига офертани қамраб олади.\nИнстаФорекс брокери билан ҳамкорликни бошлашдан аввал ҳамкорлик қилиш шартлари тўғрисидаги тўлиқ ахборотни олиш учун ҳамкорлик битими офертаси билан танишиб чиқишни тавсия этамиз.\nДанное соглашение описывает условия партнерской программы CPA (Cost Per Action)\nМТ5-ҳисоб-варақлари учун битим\nMetaTrader 5 терминалида очилган ҳисоб-варақлари учун асосий офертага қўшимча келишув нашр этилган.\nЦелью данного документа является формулировка требований к использованию файлов cookies.\nИнформация в данном документе актуальна для клиентов ЕС-регулируемого брокера из группы компаний.\nБонуслар учун битимлар\nМазкур ҳужжат 30% ли бонусни олиш учун мижоз қандай тартибда ва қандай шартларга амал қилиши кераклиги тўғрисидаги тўлиқ ахборотга эга.\nҲужжат ИнстаФорекс брокери мижозлари учун 55 фоизли бонусни олишнинг тўлиқ шартлари рўйхатини ўзида мужассам этган.\nҲужжат ИнстаФорекснинг нуфузли клубига кириш тўғрисидаги ахборотни ва клуб бонусини олиш учуш талабларнинг тўлиқ рўйхатини ўз ичига олади.\nИнстаФорекс компаниясидан купонли бонусларни тақдим этиш бўйича тўлиқ ахборотни олиш учун мазкур битим билан танишиб чиқишни тавсия этамиз.\nБитим ўз ичига мижоз томонидан депозитсиз бонус олишнинг барча шартлари рўйхатини қамраб олади.\nДанный документ содержит в себе полную информацию о том, в каком порядке и какие условия должны быть соблюдены клиентом для получения бонуса 100%.\nИнстаФорекс сервислари битимлари\nИнстаФорексдан ПАММ-тизимида ишлашни бошлашдан аввал Сиз мазкурҳужжатда тақдим этилган келишув билан танишиб чиқишингиз зарур.\nSwap-free ҳисоб-варақлари хизматини улаш имкони бўлиши учун Сиз мазкур сервисни олиш талаблари ва шартлари билан танишишингиз зарур.\nОпцион савдо сервиси\nИнстаФорекс компаниясидан опционлар билан ишлаш бўйича тўлиқ ахборот олиш учун мазкур битим билан танишиб чиқишни тавсия этамиз.\nСегрегацияланган ҳисоб-варақлари хизматидан фойдаланиш имкониятига эга бўлиш учун мазкур сервисни тақдим этиш бўйича оферта билан танишиб чиқишни тавсия қиламиз.\nForexCopy тизимининг офертаси\nForexCopy тизимида иш бошлашдан аввал, ҳужжатда тақдим этилган битим билан танишиб чиқинг.\nДоговор публичной оферты Форекс Опционов\nПеред тем как начать торговлю опционами, ознакомьтесь с соглашением, которое представлено в документе.


16:33 / 03.05.2018 | Муслим | 2300\nАссалому алайкум! Аллоҳ сизлардан рози бўлсин. Аёлларнинг уйда ўтириши(яхшилиги) ҳақидаги ҳадис бўлса тақдим қилишингизни илтимос қиламан.\nВаалайкум ассалом! Аллоҳ таоло эркак билан аёлни мижозини турлича қилиб яратган ва шу мижозига қараб уларга вазифалар юклаган. Бири қилган ишни бошқаси аъло даражада бажара олмайди. Ҳатто бири қилганини бошқаси қилишини шариат айб санайди. Нафақат шариат балки соғлом ақл ҳам уни айб санайди. Ҳар ким ўзига ажратилган вазифани қилса юксак натижаларга эришилади. Шариатимиз уй ичкарисидаги ишларни аёл киши зиммасига юклаган. Буларнинг энг шарафлиси ва масъулиятлиси жамиятга соғлом, жасур, фидоий ҳамда маънавий етук фарзандларни тарбия қилишдир. Шунга яраша Аллоҳ таоло аёл кишига фарзандга нисбатан меҳр-муҳаббат, сабр ва болашуносликни берган. Бу нарсалар отада ҳам бор, лекин онадагидек мукаммал эмас. Аллоҳ таоло Қуръон каримда Расулуллоҳ соллаллоҳу алайҳи васалламнинг аёлларига нисбатан\nوَقَرْنَ فِي بُيُوتِكُنَّ وَلَا تَبَرَّجْنَ تَبَرُّجَ الْجَاهِلِيَّةِ الْأُولَى وَأَقِمْنَ الصَّلَاةَ وَآتِينَ الزَّكَاةَ وَأَطِعْنَ اللَّهَ وَرَسُولَهُ إِنَّمَا يُرِيدُ اللَّهُ لِيُذْهِبَ عَنكُمُ الرِّجْسَ أَهْلَ الْبَيْتِ وَيُطَهِّرَكُمْ تَطْهِيرًا۝\n33. Уйингизда қарор топинг. Илгариги жоҳилиятнинг очиқ-сочиқлиги каби очиқ-сочиқ юрманг. Намозни тўкис адо этинг, закот беринг, Аллоҳга ва Унинг Расулига итоат қилинг. Албатта, Аллоҳ сиздан кирликни кетказиб, бутунлай поклашни ирода қилади, эй аҳли байт!\nУшбу оятда яна мўминларнинг оналарига – Набий соллаллоҳу алайҳи васалламнинг аёлларига бир неча амр йўлланмоқда:\n«Уйингизда қарор топинг».\nАлбатта, барча мўминаларга ўрнак бўладиган оналаримизга виқорларини сақлаб, уйларида ўтириш амр қилинмоқда. Бундан Пайғамбар соллаллоҳу алайҳи васалламнинг аёллари уйдан чиқишлари мумкин эмас экан, деган фикр тушунилмайди. Ушбу ояти карималар нозил бўлганидан кейин ҳам оналаримиз уйларидан чиққанлар. Нафақат уйдан чиққанлар, балки узоқ-узоқ сафарларга ҳам борганлар.\nМисол учун, Умму Салама онамиз Расули Акрам соллаллоҳу алайҳи васаллам билан бирга Ҳудайбияга борганлар. Оиша онамиз ҳам у зот билан бирга ҳажга борганлар. Набий соллаллоҳу алайҳи васалламдан кейин ҳам уйдан чиққанлар, сафарларга борганлар. Бу ерда, мусулмонларнинг одати бўйича, аёл кишининг асосий жойи уй бўлиши кераклигига ишора қилинмоқа. Айниқса, мўминларнинг оналари бўлмиш Набий соллаллоҳу алайҳи васалламнинг аёллари учун виқор билан уйларида ўтиришлари, сабабсиз остона ҳатлаб чиқмасликлари зийнат ва фазилатдир.\nЖоҳилият – Исломдан олдинги тузум. У вақтда аёллар очилиб-сочилиб, ясан-тусан қилиб, эркакларнинг эътиборини ўзига тортишга интилар эдилар. Ўзларини бозорга солиб, таналари ва зебу зийнатларини кўз-кўз қилар эдилар. Бундай очилиб-сочилиб юриш «табарруж» дейилади. Аллоҳ таоло Набий соллаллоҳу алайҳи васалламнинг покиза аёлларини жоҳилият тузумининг хотинлари каби очиқ-сочиқ юрмасликка амр этмоқда. Бу амр ҳар бир муслима аёлга тегишли, лекин ҳар бир муслимага ўрнак бўладиган оналаримизга янада кўпроқ тегишли экан.\nНамозни тўкис адо этиш энг зарур амаллардан биридир. Айниқса, аёл кишилар учун яна ҳам аҳамиятли. Чунки фарзандлар доимо улар билан бўлади. Аёлнинг намозни тўкис адо этиши бола тарбиясига сўзсиз таъсир қилади. ("Тафсири Ҳилол" китобидан). Валлоҳу аълам!


Энди абитурент кассада навбат кутиш шарт эмас\nЎзбекистон 160 12.07.2019 15:00:35\nБу ҳақда Давлат хизматлари агентлиги матбуот хизмати хабар берди.\nУмуман олганда эса, бугунги кунга қадар 73 501 нафар абитуриент ОТМга ҳужжатларини Давлат хизматлари марказлари орқали топширишган. Уларнинг 41 646 нафари 2019 йил битирувчилари.\nБунинг ечимини ҳам топилди! Эндиликда барча Давлат хизматлари марказларида “cash payment” технологияси жорий этилган. Бу эса нақд тўловларни амалга ошириш учун кассага мурожаат қилмасдан, Марказ ходимининг ўзига тўлаш имконини яратади, деб ёзади манба.


Инсоният умумий душман - коронавирус билан курашмоқда, шу туфайли барча урушларда танаффус қилиб туриш керак, деганди март ойи охирида БМТ бош котиби. Дунё унинг чақириқларига эътибор қаратмади ва ҳарбий низоларни давом эттирди. Нима учун?\nЎтмишда Европада кузатилган ҳалокатли эпидемиялар инсониятни тезроқ муросага келтирган: XIV асрдаги вабо французлар ва инглизларни Юз йиллик урушни якунлаб қуролларни қинга солишга ва сулҳ тузишга мажбурлаганди. Юз йил муқаддам «испанка» эпидемияси ҳам урушувчи томонларнинг силласини қуритиб, Биринчи жаҳон тезроқ якунланишига «хизмат қилганди».\nБугун эса замбараклар тинмаяпти. БМТ раҳбарининг урушни карантинга жўнатишни сўраб қилган мурожаатлари ҳам, Рим папасининг бирдам бўлиш ва жипслашишга чақирган сўзлари ҳам, гуманитар ташкилотларнинг бир пайтда уруш ва вирус балоси қаршисида ожиз қолган одамларнинг аҳоли ҳақидаги огоҳлантиришлари эътиборсиз қолдирилди, дейди "Kun.uz".\nПандемия даврида ҳам яна юз минглаб одамлар уйсиз қочқинларга айланди.\n«Одамлар урушда ўлаётган ва уруш туфайли уйларини ташлаб кетиб, очликка маҳкум бўлаётган маҳалда БМТ Хавфсизлик кенгаши аъзолалари худди қум майдонидаги болалар каби баҳслашишмоқда. Ҳозир болалар ўйини вақти эмас», дея ғазабини яширмайди Норвегия қочқинлар бўйича кенгаши раҳбари Ян Эгеланн.\nБМТ Хавфсизлик кенгаши аъзолари - бешта ядровий барқудрат давлат (держава) ўзаро доимий келишмовчиликлар туфайли глобал сулҳ бўйинча резолюция қабул қила олишмади.\nҲужжатнинг биринчи варианти унинг матнида Жаҳон соғлиқни сақлаш ташкилоти номи эслаб ўтилгани туфайли АҚШ томонидан рад этилди - Америка ҳукумати бу ташкилотни Хитой билан қалин алоқалари туфайли айблаб келмоқда. ЖССТ эсланмаган иккинчи ва 90 кунлик сулҳни назарда тутган резолюция эса ҳали муҳокама қилинмади.\nАгар йирик давлатлар ўт очишни тўхтатиш тўғрисидаги чақириқлар атрофида бирлаша олишмаса, бир неча давлатлар ва террорчи гуруҳлар иштирокидаги қуролли ҳаракатлар тўхтамайди.\nҲал қилувчи қатъий ҳаракатларни амалга ошириш имкони бой берилди.\nБМТнинг Инқирозлар бўйича халқаро гуруҳи вакили Ричард Гоуаннинг ҳисоблашича, дипломатлар баҳслашишни давом эттираётган вақтда сулҳга эришиш учун имкониятлар даричаси ёпилди.\nУруш кетаётган жойларда коронавирус янада ўлимвор: шифохоналар вайрон қилинган ёки ҳаддан ортиқ юклама билан ишламоқда, ҳарбий ҳаракатлар туфайли халқаро миссиялар шифокорлари беморлар жойлашган ҳудудларга етиб бора олмаяпти. Соғлом одамлар ҳам жабр чекишмоқда: сиёсатчилар ҳаракатсизлигича қолар экан, одамлар оч қолмоқда, дея огоҳлантиради БМТнинг Жаҳон озиқ-овқат дастури.\nТашкилот раҳбари Дэвид Бизлининг айтишича, ҳозирдаям ўнлаб давлатларда миллиондан ортиқ киши очдан ўлиш хавфи остида яшамоқда, вазият янада ёмонлашса 30га яқин давлатда очарчилик бошланиши мумкин.\nХалқаро валюта фонди баҳоларига кўра, пандемия ва унинг оқибатларидан асосан низолар туфайли кучсизлашган давлатлар катта зарба олади.\nУмуман олганда, фонд прогнозларига кўра, Яқин Шарқ ва Шимолий Африка давлатлари иқтисодиёти бу йили 7 фоизга қисқаради, ҳолбуки ўтган йили бу ҳудудларда 2,6 фоизлик ўсиш қайд этилганди. Даромадлар жиддий равишда пасаяди, пул ўтказмалари тўхтайди - бу эса хориждаги қариндошлари юборадиган пулларга қарам бўлган кўпчилик учун яшаб қолишнинг ягона манбаси ҳисобланади.\nАмерикалик тадқиқотчилар, террорчи гуруҳлар қашшоқлик туфайли ёшларни ёллаши осонлашишидан хавфсирашмоқда.\nҲамон урушлар давом этмоқда\nДунёдаги 200дан ортиқ давлатдан 30-40тасида қуроллли ҳаракатлар давом этмоқда. Уларнинг аксаридаги томонлар сулҳ тузмоқчи эмас.\n«Қуролли зиддиятлар ҳудуди ҳақида маълумот йиғиш дастури» (Acled) 43та давлатни санаган, Халқаро стратегик тадқиқотлар институти (IISS) эса ўз тадқиқотларида 33 рақамини келтирган.\nIISS ҳисоботида муаллифлар сўнгги йилларда урушлар туси ўзгарганини қайд этишган.\nУрушда биратўла бир неча қудратли давлатлар иштирок этаётган бўлса ва бу давлатлар тўғридан тўғри мунтазам армия орқали эмас, ўз таъсиридаги кучлар - исёнчилар, жангарилар, ёлланма аскарлар, террорчилик тармоқлари ва бошқа жиноий ташкилотлар орқали уруш олиб бораётган бўлса тинчлик музокаралари ўтказиш янада қийинлашиб кетади.\nШу туфайли, дунёдаги урушларнинг 60 фоизи 10 йилдан кам давом этмаслиги ажабланарли эмас.\nAcled ҳисоб-китобларига кўра, БМТнинг тинчлик чақириғига 43 давлатдан фақат 10тасида реакция қилинган, шундан фақат 2та давлатда ҳарбий ҳаракатлар чиндан тўхтатилган.\n«31 давлатдаги урушлар иштирокчилари глобал сулҳ ҳақидаги чақириқларни нафақат инкор этди, баъзи жойларда, масалан, Ироқ, Мексика, Мозамбик ва Бразилияда ҳарбий ҳаракатлар янада фаоллашди. Умуман олганда, глобал тинчликка чақириқлар натижа бермади», дейилади Acled ҳисоботида.\nДунёнинг турли давлатларидаги бир неча ҳарбий гуруҳлар уруш болтасини кўмишга рози бўлишди, аммо кўп ҳолларда фақат ёки қисқа муддатга тинчлик ўрнатилди, ёки иккинчи томон ҳарбий ҳаракатларни тўхтатишга қўшилмади, демакки, ҳақиқий сулҳга эришилмади.\nЕвропа тинчлик институти раҳбари Майкл Китингнинг фикрича эса, кўплаб гуруҳлар қуролларни топшириш ўрнига аксинча, вирус кенг тарқалишидан фойдаланиб, ўз позицияларини мустаҳкамлади.\n«Улар биринчи навбатда эпидемия ўзларига қандай ёрдам бериши мумкинлигини ўйлашди. Турли мухолиф гуруҳлар коронавирусдан фойдаланган ҳолда шу вақтгача қила олмаган ишларини қилиб олишни кўзлашмоқда», дея экспертнинг сўзларини келтирган Financial Times.\nМасалан, Сомалидаги «Аш-Шабоб» гуруҳи христианларни коронавирус тарқалишида айблашган, касалликни эса мусулмонларга бўлган ёмон муносабат учун жазо сифатида баҳолашган.\n«Толибон» Афғонистонда вазиятдан қамоқхоналардаги сафдошлари чиқариб олинишида фойдаланмоқда.\nИШИД вакиллари эса коронавирусни Аллоҳнинг Ғарб дунёсига қарши юборган аскарлари деб атади.\n«Боко Ҳарам» жангарилари эса Саҳройи кабир атрофидаги ҳудудларга (Чад, Мали, Нигер, Мавритания ва Буркино-Фасо) ҳужумларни фаоллаштирди.\nАмерикалик олимлар Ниша Беллинжер ва Кайл Каттелманнинг сўзларига кўра, коронавирус қашшоқ давлатларни янада қашшоқлаштирмоқда ва бу террорчи гуруҳлар ўз сафларини тўлдиришида қўл келмоқда.\n«Боко Ҳарам» анча вақтдан буён қашшоқ оилаларнинг фарзандларини ёллашга одатланган, Покистондаги Кашмирни Ҳиндистондан ажратиб олиш учун курашувчи «Лашкари Тойиба» ва «Жайши Муҳаммад» гуруҳлари ҳам гуруҳга содиқлик учун жангариларнинг оила аъзоларига ёрдам ваъда қилади.\nДунё вирус билан курашда банд бўлиб, бошқа фронтлар ҳақида унутганидан фойдаланган ИШИД Сурия ва Ироқда қатор ҳужумларни амалга оширди ва бу билан ушбу радикал гуруҳ минтақада ўзини тиклаши бўйича хавотирларни тасдиқлади.\nWashington Institute мутахассиси Аарон Зелиннинг сўзларига кўра, гуруҳнинг «уйқудаги бўлимлари» ҳаракатга келган, АҚШ ИШИД устидан узил-кесил ғалаба қозонилгани ҳақида эълон қилганида ҳам жангарилар Ироқ ва Сурия шимолида мавжудлигини сақлаб қолганди. Бу бўлинмалар президент Башар Асад режимидан норози бўлганларни осонлик билан ўз сафига ёлламоқда.\nРамазон ойида Ироқда 300дан ортиқ ҳужум рўй берди ва бунинг оқибатида 400дан ортиқ киши ҳалок бўлди.\nБундан ташқари, ИШИДнинг турли филиаллари Сурия, Миср, Нигерия, Нигер, Конго ва Мозамбикдаги ҳужумлар учун жавобгарликни зиммасига олган.\nКимлар сулҳ эълон қилди ва бу қандай давом этди:\nЛивиядаги зиддият томонлари аввалига тинчлик бўйича чақириқларни маъқуллашди, аммо минтақада ҳарбий ҳаракатлар тўхтамади. 15 март куни Триполидаги расмий ҳукумат раҳбари Фоиз Сарож ва шарқдаги ҳудудларни ўз назоратига олган генерал Халифа Ҳафтар кучлари ўртасидаги тўқнашувлар кучайгани, тинч аҳоли вакиллари ва шифохоналарга ҳужумлар уюштирилгани хабар қилинди. 2011 йилда Муаммар Қаззофийнинг ўлимидан кейин парчаланган мамлакатда давом этаётган фуқаролар урушида хориж кучлари ҳам қатнашмоқда - вазиятга камида 12 давлат алоқадор. 2019 йил апрелида Триполига юриш бошлаган Ҳафтар шу вақтгача муваффақиятга эриша олмади, 2020 йил апрелида эса у ўзини Ливиянинг қонуний ҳукмдори деб эълон қилди, аммо бир ой ўтиб унинг армияси пойтахт қамалини тўхтатиб, чекинди. Эндиликда Туркия томонидан қўллаб-қувватланадиган Сарож армияси Ҳафтар тарафдорлари таъсирига ўтган ҳудудларни қайтариб олишни бошлади. Сўнгги кунларда қўшни давлат - Миср вазиятга аралашмоқда. Ушбу давлат президенти Абдулфаттоҳ ас-Сисий Миср армияси Ливияга киришга ва Ғарб кучларига қарши курашда қабилаларни (Ҳафтар бошчилигидаги Ливия миллий армиясини ҳам) қўллаб-қувватлашга тайёрлигини маълум қилди. Шунингдек, Саудия Арабистони ва БАА Мисрнинг Ливиядаги ҳарбий ҳаракатларини молиялаштириши ҳақида хабарлар пайдо бўлган.\n24 март куни Украина президенти Владимир Зеленский Гутерришнинг сулҳ тўғрисидаги чақириғини олқишлади, 26 март куни эса Украина ЕХҲТ орқали Россиядан пандемия даврида Донбассда тинчлик ўрнатилишини таъминлашни сўради. Россия ТИВ 24 март куни БМТ бош котибининг чақириғини қўллаб-қувватлаганди, аммо вазирлик сайтида дунёдаги зиддиятлар рўйхатида Украина кўрсатилмаганди. Россия Украина шарқида ўз армияси қисмлари жойлаштирилганини рад этиб келади ва у ерда фақат россиялик кўнгиллилар бўлиши мумкинлигини тан олади. Апрелда Донбассда ўт очишни тўхтатиш режими бир неча бор бузилди.\n2015 йилда ҳусийчиларга қарши курашда Яман ҳукуматини қўллаб урушга қўшилган Саудия Арабистони бошчилигидаги коалиция 9 апрель куни Яманда икки ҳафталик ўт очишни тўхтатиш режими ҳақида эълон қилди, кейин бу муддат бир ойга узайтирилди. Лекин шиа мухолифатчилари сулҳга амал қилмади ва ўт очишни тўхтатиш режимига қарамай авиазарбалар берилиши давом этди. Дунёнинг энг қашшоқ давлатларидан бирига айланган Яманда 6 йиллик уруш давида 100 мингдан ортиқ киши ҳалок бўлган.\nРоссия ва Туркия 5 март куни Суриянинг Идлибида ўт очишни тўхтатиш бўйича келишувга эришганди. Бу келишув минтақага коронавирус эпидемияси кириб келган вақтга тўғри келди ва қуролли тўқнашувлар танаффус олди. Гуттеришнинг чақириғига март ойи охирида Сурия демократик кучлари (SDF) ижобий реакция қилишди. Аммо апрель ойи охирида Туркия Сурияни ўт очишни тўхтатиш режимини бузганликда ва Идлибга босимни кучайтиришда айблади.\n1 апрель куни толиблар ўз назоратларида бўлган ҳудудларда (Афғонистоннинг 15 фоиз ҳудуди) ҳарбий ҳаракатларни тўхтатишга тайёрликларини маълум қилишди), аммо афғон ҳукумати билан тўлиқ сулҳ тузишмади. 23 апрель куни «Толибон» президент Ашраф Ғанининг муқаддас Рамазон ойида қуролларни топшириш тўғрисидаги таклифини рад этишди. Толиблар эпидемиядан ўзларини мамлакатдаги муқобил ҳокимият сифатида кўрсатишда фойдаланишди. Улар аҳолига озиқ-овқат, тиббий ниқоблар тарқатишди ва вирусдан ҳимояланиш йўлларини ўргатишди.\nКолумбияда 50 йилдан буён ҳукумат билан курашиб келаётган «Миллий озодлик армияси» 1 апрель куни 1 ой муддатга сулҳ ҳақида эълон қилишди, аммо Колумбия ҳукумати ўзига бундай мажбуриятни олмади. 19 апрелдан эса бошланган ҳафтада эса уюштирилган ҳужумлар сони йил бўйича рекорд даражага етди.\nКамерун жанубидаги исёнчилар 22 март куни икки ҳафталик ўт очиш режими ҳақида эълон қилишганди, аммо Acled ҳисоботига кўра, мамлакатдаги бошқа айирмачи гуруҳлар тинчлик ташаббусини қўлламаган ва Камерун ҳукумати билан ярашмаган.\nФилиппиндаги коммунист исёнчилар март ойида ўт очишни тўхтатиш режимини эълон қилишганди, кўп ўтмай ҳукумат ҳам тинчлик ташаббусига қўшилишди. Аммо жанглар буткул тўхтамади.\nҲиндистонда наксалитлар деб аталувчи маочи жангарилар 5 апрель куни тинчлик ҳақида эълон қилишганди ва ҳукуматга жавоб учун 5 кун муҳлат беришди. Ҳинд ҳукумати эса ультиматумга эътиборсизлик билан қаради. Шундан кейин исёнчилар ҳам маҳаллий даражадаги ҳужумларини давом эттиришди.\n8 апрель куни «Миллий озодлик армияси - Папуа озодлиги ҳаракати» - Индонезиядан шарқий провинцияларини (Ғарбий Папуа ва Папуа) ажратиб олиш учун курашувчи радикал гуруҳ сулҳга тайёрлигини эълон қилди. Индонезия ҳукумати бунга ҳеч қандай муносабат билдирмади, Acled томонидан қайд этилишича, минтақада зўравонлик ҳаракатлари ҳам тўхтамаган. .\nМай ойида Мьянма барча исёнчи гуруҳлар билан сулҳ тузишга тайёрлигини маълум қилганди, фақат Ракхайн штатида ҳукуматга қарши курашни давом эттираётган роҳингялар бундан мустасно эди.\nТаиланддаги айирмачилар ҳаракати - «Миллий инқилобий фронт» (BRN) 17 март куни давлат муассасасини портлатди, у ерда коронавирусга қарши чоралар муҳокама қилинаётганди. Икки ҳафта ўтиб, 3 апрель куни гуруҳ вакиллари қуролларни топширишга розилик билдиришди. Таиланд ҳукумати ва мусулмон динига мансуб айирмачиларнинг Малайзия билан чегара ҳудудидаги тўқнашувлари 2004 йилдан буён давом этиб келади.\nКиритилди: 06:30 30.06.2020. Ўқилди: 1891 марта. Фикрлар сони: 0 та.


Фикрлашнинг «олтита шляпаси»\nФикрлашнинг «олтита шляпаси».docx\nНамMҚИ, Насирова Мадина Валишеровна\nМен барча ушбу билимлар билан\nтуғилган эмасман. Менга донолик ёқади,\nва мен уни ҳамма жойда излайман.\nУслубнинг муаллифи: Тимоти Голлвей (США), 1974 й.\nБу услуб эскиларини енгиш учун етарлича содда услублардан ҳисобланади. Услуб фикрлашни олтита турга, ёки тартибга ажратишга имконият бериб, уларнинг ҳар бирига метафор рангли «шляпа» жавоб беради. Фикрлашни бунда ажратиш ҳар бир тартибни анчагина самаралироқ фойдаланиш имкониятини беради, ва барча фикрлаш жараёни анча фокусланган ва мустаҳкам бўлади.\nШляпани кия туриб, биз ўзимизга бу шляпа кўрсатадиган ролни оламиз.\n* Аниқ рангли шляпани еча туриб, биз фикрлашнинг бу туридан кетамиз.\n* Бир шляпани бошқасига алмаштирганда фикрлашнинг бир ондаги ўзгариши амалга ошади. Бундай услуб одамни ҳафа қилмаган ҳолда, фикрлашнинг боришини алмаштиришга чақириш имкониятини беради. Биз айтилаётган фикрга ҳужум қилмаймиз, балки уни ўзартиришни сўраяпмиз\n* Ўзининг фикрини белгилаш учун оддийгина шляпани айтиш мумкин ва бу билан фикрлашнинг қандай турини фойдаланиш кўзда тутилаётганлигини кўрсатиш мумкин. Масалан, сода қилиб, қора шляпани кийиб, сиз одамга ҳужум қилмаган ҳолда, унинг таклиф этган ғоясини муҳокама қилиш имакониятига эга бўласиз.\nУшбу услуб билан ишлаш учун юқорида тавсифланган тамойилларни ўрганиш мумкин. Шундай қилиб сиз ва сизнинг ҳамкасбларингиз қоидаларни эслаб қолишлари мумкин ва уларни иш мобайнида қўллайдилар. Кейи эса фикрлашнинг олти турига ўтиш мумкин. Фикрлаш шляпасини ечиб, кийиб, ўзгартириб ёки ўз фикрингизни оддийгина белгилаш учун фақат «шляпани» айтиб, биз ўзимизга бу шляпа кўрсатадиган аииқ ролни оламиз Ранги чоп этиш орқали асосий ранглар қоғозга алоҳида-алоҳида туширилади. Лекин, охири, уларнинг ҳаммаси аралашиб кетади ва рангли чоп этишни беради.\nОлти шляпа услуби – бу фикрлашнинг ўша: фикрлашнинг турли аспектларига бир мартада биттадандиққат ажратишга ўрганиш каби тамойилни қуллашдир. Ушбу турли аспектларнинг бирлашмаси натижасида тўла ҳажмдаги фикрлашни беради. Турли рангдаги олтита метафор шляпалар фикрлашнинг ҳар бир асосий турини ифодалайди. Шляпаларнинг бундан кўпроқ сони кўплик қилади ва одамни чалғитиши мумкин. Ам бўлса эса, адекват бўлади.\nФикрлашнинг олтита шляпаси баҳолаш ва таҳлилиш фикрлашни тўлдирадиган ижодий ва конструктив фикрлаш учун мўлжалланган.\nҚизил шляпа. Қизил ранг олов ҳақидаги фикрга йўллайди. Қизил шляпа хис-туйғу, интиуция, сезиш ва кўнгилдан ўтиш билан боғлиқ. Бу ерда хеч нарсани асослашни хожати йўқ. Сизнинг сезишингиз мавжуд, ва қизил шляпа уларни баён қилиш имкониятини беради.\nСариқ шляпа. Сариқ ранг одамнинг фикрини қуёш ва оптимизмга йўллайди.Сариқ шляпада биз таклифларнинг фзилатини ва устунлигини, истиқболини ва ютуқ имкониятларини топишга, берк ашёларини аниқлашга ҳаракат қиламиз.\nҚора шляпа. Қора ранг ҳакамнинг мантиисини эслатади ва эхтиёткорлакни ифодалаайди. Қора шляпа - бу танқид ва баҳолаш тартибидир, у камчиликка ва тавакилчиликни ифодалаайди ва нега нимадир бўлмаслигини айтади.\nЯшил шляпа. Яшил ранг усимликлар, ўсиш, энергия, ҳаётни эслатади. Яшил шляпа – ижод, ғоялар генерацияси, ностандарт ёндашув в альтернатив нуқтаи назар тартибидир.\nОқ шляпа. Оқ ранг қоғоз ҳақидаги фикрга йўллайди. Бу тартибда биз диққатимизни ўзимизда мавжуд ахборот ёки қарор қабул қилиш учун керак бўлган ахборотга: фақат далил ва рақамларга қаратамиз.\nКўк шляпа. Кўк шляпа, фикрлаш масаласини қўйиш ва натижада биз нима га эришишимиз керак бўлганларни ечиш учун муҳокама бошида фойдаланилади. Бу тартиб фикрлаш жараёнини ўзини кузатиш ва уни бошқаришгадир (мақсадни ифодалаш, якун ясаш ва ҳоказо).\n1. Нима учун шляпалар? Шляпани осонгина кийиш ва ечиш мумкин. Бу бизнинг вазиятимзга ҳам тааллуқли, чунки биз ранли шляпалар сингари шундай енгилликда турли фикрлаш турларини алмаштиришни билишимиз зарур.\n2. Фикрлашда 90% хатолик (техник бўлмаган соҳаларда) – бу идрок қилиш хатолигидир. Мантиқий хатоликлар жуда камдан кам бўлади.\n3. Олтита шляпа услуби бизнинг фикрлашимизни бойитади ва уни кўптомонлилик қилади. Агар биз бошқалардан нимадир ҳақида ўйлаб кўришни сўрасак, кўпинча улар эсанкираб қоладилар, лекин уларни олтита шляпа схемасидан фойдаланиб предметни текширишга таклиф қилинсалар, уларнинг идрок қилиш кенглиги тезгина катталашади.\nТурли рангдаги олтита метафор шляпалар фикрлашнинг ҳар бир асосий турини ифодалайди\nбошқалардан нимадир ҳақида ўйлаб кўришни сўрасак, кўпинча улар эсанкираб қоладилар, лекин уларни олтита шляпа схемасидан фойдаланиб предметни текширишга таклиф қилинсалар, уларнинг идрок қилиш кенглиги тезгина…\n⭐ Тест "Рефлексы организма"\n⭐ Применение здоровьесберегающих технологий.\n⭐ Конспект урока русского языка\n⭐ Кто такие птицы?